«Билим» баспасы ҳаққында ямаса китаплар қалай шығарылады? » KarInform\nЖурналист мақалада баспа хызметкерлериниң мийнети аўыр екенлиги ҳаққында сөз етеди:\n«Өзгешелиги, сулыўлығы, қәдир-қымбаты, қала берсе, бийбаҳалығы менен руўхый байлығымызды толтыратуғын китаплардың басылып шығаман дегеншелли болған машақатларын оқыўшылар биле бермейди. Дүньяда нан менен китаптың ийисин ҳеш нәрсеге теңеп болмайды. Сондай бийбаҳа байлықларымыз болған китаплар. Әсиресе, әлипбеден баслап барлық мектеп сабақлықларын баспадан шығарыўдай саўаплы истиң басында турған 22 хызметкердиң ислерин ҳәмме аңлап атырған жоқ».\nБуннан тысқары, журналист баспа хызметкерлериниң өз алдына байрам күни белгиленбейтуғынлығын да келтирип өткен:\n«Олардың кәсиплик байрамы да журналистлердиң байрамы менен бирге белгиленеди. Машақатлы, саўаплы ислердиң басында жүрген бул кәсип ийелериниң хызметлери бул байрамда елеспесизлеў болып қалатуғындай... Оларға өкпелеп атырғаны жоқ. Айта берсек, баспа хызметкерлериниң тынымсыз мийнетлериниң баҳасы жоқтай түйиледи. Олар я Жазыўшылар, я Журналистлер аўқамына ағза емес. Азанда ерте жумысқа келгеннен хызметкерлердиң қағаздан, компьютерден бас көтермей ислейтуғынына гүўамыз. Белгили жазыўшы-шайыр, жоқары оқыў орынларындағы профессор-оқытыўшылардың мийнетлерине «тиси батып» қәтелерин шығарыў ушын да билим, сабырлылық керек болады. Шыққан китапларын алып, рахмет деўге де ўақыт таба алмай кететуғын өз оқыўшысына өкпелеп те отырмайтуғын баспа хызметкерлериниң ислерине гейде сыртлай ҳәўесленемиз».\nБаспа хызметкерлериниң айлық ис ҳақылары көп пе? Бул сораў көпшиликти қызықтырады, бизиңше. Журналист бул мәселеге де айрықша тоқталып өткен.\n«— Китапты шығаратуғынлардың айлығы да көп шығар... — деп сыртлай қызығатуғынларға:\n— Билмедик, — деп қоямыз.\nШынында да олардың айлықлары менен қызығып көрмеппиз. Әстен сорастырсақ, айлығы аўыз толтырып айтарлықтай емес екен. өзин-өзи әнендей етип тәмийинлеп отырған баспаның хызметкерлериниң мийнетлерин хошаметлеўди кимнен сорарымызды да билмеймиз. «Саўаплы истиң басында жүргениңиздиң өзи сизлерге үлкен исеним» деў менен олардың қалталары толып қалмайды».\nМақалада баспа хызметкерлери ҳаққында да мағлыўматлар келтирилген:\n«Китаптың шығыўы аңсат емеслигин жуўапкер хызметкерлер ғана биледи. Ақ қағазға төгилген сөзлерди бирим-бирим ҳәриплеп оқып, олардың қәтесин дүзетип, байланыспаған жерлерин редакторлап, оператор компьютерде терип, қулласы, неше хызметкердиң қолынан өткен соң ғана китап дәрежесине жетеди. Буннан соң баспаға усынылады. Усы жерде көп жыллардан берли ислеп атырған пидайы хызметкерлер ҳаққында айтпай кетиў орынсыз болар. Олардан «Билим» баспасының бас редакторы Зульфия Осербаева, редакторлар Сулыўхан Айтмуратова, Света Байназарова, Улбоған Юсупова, Мехрибан Жумабаева, көп жыллық тәжирийбеге ийе Кеўлимжай Сержанов ҳәм Қажымухан Есбергеновларды атап өтсек арзыйды. Сондай-ақ, операторлардан Эльмира Дәўлетбаева, Айпарша Бегдуллаева, Гүлайша Серимбетова, Надира Қайыпбергенова, Наргиза Саўкиева, Әнжим Атағуллаевалардың ҳәм техникалық редактор Батыр Турымбетовтың көзге көринбейтуғын мийнетлери бар. «Билим» баспасының графика ҳәм компьютер бөлими баслығы Ислам Сержанов, печатниклер Қуўат Атабаев ҳәм Манас Жумашевлардың да хызметлери айрықша. «Китап кәрўаны»на қосылып алыс-алыс районлардағы китапқумарларды китап пенен тәмийинлеўге өз үлесин қосып жүрген Әжинияз Мустафаевтай хызметкерлери бар».\nМақала жуўмағында журналист баспаның алдағы искерлигинде табыслар тилеген:\n«Дастанып жатып, оқыйтуғын китапларымыздың, ең тийкарғысы, перзентлеримиздиң 1-класстан баслап саўат ашып, билим алатуғын сабақлықларының ҳәм методикалық қолланбалардың шығыўы ҳәм олардың сизлердиң қолыңызға жетип бараман дегенше машақатлы хызметлери жөнинде азы-кем айтып өттик. Жақсы жәмлесип, бир-бирин толықтырып ислеп атырған усындай жәмәәтти басқарып, қала берсе саўаплы ислердиң басында турған «Билим» баспасының директоры Муратбай Нызановтың еле алдыларына қойған мақсетлери көп. Олардың әмелге асыўына тилеклеспиз».\nБасшы ҳәм педагог кадрларды қайта таярлаў орайы хызметкер ...\nЖурналист ҳаял-қызлар ҳаққындағы китап ...\nБаспасөз ҳәм ғалаба хабар қураллары хызметкер ...


ТАРИХ ТИЛСИМИ ЯШИРИНГАН ҚАДАМЖО\nАйни кунларда ушбу маскан, унда сақланаётган кўфий хатида битилган Қуръони каримнинг Ер юзидаги энг мўътабар нусхаларидан бири - Катта Лангар Қуръони ҳақида жуда кўп мақолалар эълон қилиниб, телекўрсатувлар намойиш этилмоқда. Ваҳоланки, Катта Лангар қуръони ҳақида бундан нақ 10 йил илгари ҳам таниқли адиба, "Олтин мерос" халқаро хайрия жамғармаси вилоят муассасаси директори Шарофат АШУРОВА тадқиқотлар олиб борган, махсус чиқишлар қилган эди. Адиба билан суҳбатимиз яна шу мавзуда бўлди.\n- Ёшлигимдан отамнинг Амир Темур ҳазратлари ва ул зотнинг пирлари тўғрисидаги, Баҳоуддин Нақшбанд, Лангар ота каби улуғларнинг сифатлари ҳақидаги ҳикояларини эшитиб катта бўлганман, - дейди Шарофат Ашурова. - Ана шундай суҳбатларда Лангар ота ҳақида эшитганман. "Аждодларимиздан ўтиб келаётган бир гап бор, дунёни сув босса, Лангарга чиқмайди. Неча минг йиллардан буён бу манзилу макон обод бўлган, лангар ташланиб, кемалар тўхтаган, илмли кишилар яшаган Лангар ота зиёратгоҳи аслида Ер юзининг киндигидир. Бекорга бу ерни ўнлаб авлиё ва шайхлар сўнгги манзил тутмаган, юзлаб қабртошлар ҳам бу маконнинг нақадар муқаддас эканини айтиб турибди дерди отам.\nТарихдан биламизки, Соҳибқирон Амир Темур Шаҳрисабзни буюк давлатнинг юрагига айлантириш мақсадида минглаб хоналари бўлган "Саодат уйи"ни қуришни бошлайди. Унда илм-фан тараққиёти билан бир қаторда ислом ғояларини инсон руҳиятига сингдиришнинг турли усулларини тарғиб этиш кўзда тутилган эди. Жумладан, Оллоҳга муҳаббатни куй-қўшиқлар орқали етказиш учун дунёнинг турли мамлакатларидан созандалар, ижрочилар таклиф этилганди. Амир Темур вафотидан сўнг парчаланиб кетган мамлакатнинг "Саодат уйи"да вояга етаётган "Ишқия" тариқати тарғиботчилари тоғлар орасидаги Лангар қишлоғида жон сақлаган бўлса ажаб эмас. Чунки Лангарда ҳоки қўйилган Шайх Абул Ҳасан "Ишқия" тариқати тарғиботчиси эди.\nЧиндан ҳам бу ер табаррук қадамжо эканига кўплаб тарихий, археологик асослар бор. "Туркестанские ведомости" газетасининг 1920 йил 24 август сонидаги бир мақолада шундай ёзилган: "Лангар қишлоғи ўтган замонда шаҳар ҳам бўлган. Бу қишлоқ ўзининг маданий ҳолатини сақлаб қолган. У Яккабоғдан унча узоқда эмас. Албатта вақти келиб бу ерларга ҳам от йўллари ўрнига асфальт йўллари солинар. Лангар оддий қишлоқ эмаслиги тўғрисида мозорда турган қабртошлар гувоҳлик бериб турибди. Улар жуда ажойиб безатилган...\nКатта Қуръон сақланиб келинмоқда. У ҳам жуда ажойиб безатилган. Албатта, бу Қуръон мана шундай бинонинг кўркига кўрк қўшиб турибди. Аммо бу китобни кўрган ҳар қандай рус кишиси бу асар Петербург халқ кутубхоналарининг бирини безатиб турса эди дея юраги орзиқади". Буни қарангки, тарих эврилишларида бу ният амалга ошиб, ушбу Қуръони каримнинг катта қисми ўзга юртларга олиб кетилган.\nЭски Яккабоғ қўрғонида истиқомат қиладиган кекса журналист Ўрол Ғойибназаровнинг айтишича, 360 авлиё ва 123 шайхнинг қабри шу масканга дахлдор. Демакки, улуғлар Ер юзининг киндиги деганда шу жиҳат назарда тутилган бўлса ажаб эмас.\nАнатолий Сагдуллаев таҳрири остида нашр этилган "Қадимий Кеш - Шаҳрисабз тарихидан лавҳалар" китобида манбашунос олим М.Е.Массоннинг Эски Лангар қабр тошлари ҳақидаги мақоласи ҳам ўрин олган. У қабристондаги эпитафияларнинг XV-XVI асрдан то ХХ асрга қадар бўлган даврга мансублигини қайд этади. Қабртошларининг айримларида битиклар ўчирилиб, қайта китобот этилгани Массоннинг назаридан четда қолмаган.\nПрофессор Т.Нафасов манбаларига кўра, "лангар" сўзи "қўнимгоҳ", "тўхтаб ўтиладиган маскан" маъноларини беради. Маҳаллий аҳолининг гапларига қараганда, Лангар даҳасидан юқорида қадимги кемаларнинг қолдиқлари топилган. Шунингдек, бу маскан атрофида бир замонлар дарё оққанини сув излари ҳам тасдиқлайди. Қолаверса, Қашқадарёнинг шарқий қисми, яъни ҳозирги Китоб, Шаҳрисабз, Яккабоғ, Қамаши ва Ғузор туманлари "Авесто" китоби бўйича Сўғдийлар яшайдиган жой - Гава деб аталган.\nЛангар ота зиёратгоҳи қадимий маскан экани ҳақиқат, буни бу ердаги обидалар, асрлар давомида сақланиб, бизгача етиб келган Қуръони Карим, осори атиқалар ҳам тасдиқлайди. Қолаверса, мақбаранинг ичкарисида сақланиб келаётган битиктошлар ҳеч бир зиёратгоҳда учрамайди. Ажабланарлиси шундаки, ниҳоятда нозик ишланган 1х2 ўлчамдаги қабртошлар қабрларнинг бош учига тикка ҳолда ўрнатилган бўлиб, ғоят нозик ишлов берилган.\nБу маконда изланиш ва тиклаш ишлари бошида турган фидойи инсон Абдижаббор Абдилазиз ўғли қуйидагича ҳикоя қилади: "Лангар ота мақбараси ичига дафн этилган шайхлар қабрлари бош томонига тик ўрнатилган мармар тошдаги битиклар биз учун катта манба. Биринчи қабр шайх Абул Ҳасан ибн шайх Илёс ибни шайх Муҳаммад ибн шайх Худайқулники бўлиб, вафот этган даври ҳижрий 897 йил, иккинчи қабр эса Шайх Муҳаммад Содиқ ибни шайх Абул Ҳасан ибни шайх Илёсники бўлиб, вафоти 952 йилда, учинчи қабр эса Абул Ҳусайн ибни шайх Муҳаммад Содиқ Абул Ҳасан ибни шайх Илёс ибни шайх Муҳаммад ибни шайх Худайқулга тегишли бўлиб, вафоти ҳижрий 967 йил санасида қайд этилган. Шайхлар шарафига тик ҳолда қўйилган бениҳоя санъаткорона ишланган 2 метр баландликдаги қабртошлар бу масканда ётган азизларнинг нақадар нуфузи баланд эканини кўрсатади.\nМақбара ва унинг яқинидаги масжиднинг устун ва деворлари турли даврларда таъмирланган, эшик ва дераза панжаралари алмаштирилган. Табаррук Қуръони каримнинг кийик терисига битилган 11 саҳифаси сақланиб қолган бўлиб, ўлчами 30х50 сантиметр. Қадимда оғирлиги бир тонна ва ундан оғир 9 та тош шайхларга атаб келтирилган бўлиб, мақбарага кириш саҳнининг ўнг ва чап томонига ўрнаштирилган.\nЧиндан ҳам, қишлоқдаги маҳобатли масжид қурилиши ҳам бизни ҳайратга солади. Масжид 2 та хонақоҳ, 1 айвон, 4 меҳроб, 19 та устун ва 7 эшикдан иборат. 2 та хонақоҳи катта масжид ва кичкина масжид деб номланади. Аввал кичкина масжид қурилган, намозхонлар кўпайганлиги сабабли кейинчалик катта масжид ва айвони қурилган. Катта масжид ички девори тепа қисмига "Фатҳ" сураси 1-11 оятлари ёзилган ҳамда турли-туман нақш-безаклар билан безатилган. Масжид катта хонақоҳининг устуни тепасида ҳижрий 1362 йил (милодий 1905 йил)да уста Муҳаммадиёр томонидан таъмирлангани ёзилган. Масжид баландлиги 11 метр, бўйи ва эни 32 метрдан. Масжид шифтига вассажуфт тахланган. Унинг меҳроб қисми нозик дид ва юксак маҳорат билан безатилган. Меҳроб атрофи сулс ёзувидаги битиклар билан тўла. Шунингдек, мовий фонга оқ рангли ёзувлар битилган ранг-баранг кошинлардан яратилган ажойиб мозаика киши диққатини ўзига жалб қилади. Барча осори атиқанинг таг-замирида тилсимлар яширин гўё.\nБулар - тарихий ёдгорлик Лангар ота зиёратгоҳи ҳақидаги фикрларнинг бир қисми, холос. Кўриб турганингиздек, юзлаб авлиё ва улуғ зотлар қўним топган бу муқаддас қадамжода улкан тарих жо бўлган. Халқимиз миллий ва маънавий бойликларини излаб топиш, кўпайтириш, бир-биримизга ҳадя этиш эса чин мўминлик белгисидир.


«Жамоатчилик фикрини ўзгартириш қийин; лекин нолиш эмас, уриниб кўриш керак», – дейди жамоатчилик фаоли Азиза Умарова.\nФото: SelfMama Uzbekistan\nSelfMama Uzbekistan лойиҳаси Ўзбекистонда илк бор аёллар карьера форумини (Uzbekistan Women Career Forum – 2021) ўтказди. Бу ҳақда Kun.uz мухбири хабар бермоқда.\nФорум аёлларнинг ижтимоий ўсишига кўмаклашиш, касбий кўникмалар ва малакалар билан таништириш, ҳозирги ва бўлажак оналарга мотивация беришни мақсад қилади.\nФорумда оналик ва оиладаги аёллик вазифалари билан бирга турли жабҳаларда муваффақиятли карьера олиб бораётган фаол аёллар қатнашиб, қиз-аёллар учун тавсиялар беришди.\nЖумладан, «SmartGov» консалтинг компанияси раҳбари, жамоатчилик фаоли Азиза Умарова «Аёллар етакчилиги – жамият трансформацияси калити сифатида» мавзусида чиқиш қилди.\nУ ўзбек жамиятида аёлларнинг роли борасида шаклланган учта нотўғри қараш хусусида сўз юритди.\n1-нотўғри қараш: Аёл ҳуқуқлари тушунчаси бизга яқинда ғарбдан кириб келган\n— Аслида аёллар ҳуқуқлари ҳақида биринчилардан бўлиб жадидлар сўз оча бошлашган. Хусусан, жадидларнинг таниқли вакилларидан бири Тавалло қизларнинг ўз отасига билим олишга рухсат сўраш мазмунидаги мактуби шаклида шеър ёзади. Шундан сўнг янги усул мактабларида қизлар учун ҳам синфлар ташкил қилинади.\n1927 йилда паранжини ташлаш ва ёқиш ҳаракатлари бошланди. СССРда шарқ аёлларининг паранжи ташлаши большевикларнинг энг асосий модернизация лойиҳаларидан бири бўлди. Улар қаторида Бухоро амирининг собиқ канизаги Жаҳон Обидова ҳам бор эди, у кейинчалик ЎзССРнинг вице-президенти бўлди, аммо 30-йилларда қатағон қилинади ва унинг номи барча манбалардан ўчириб ташланади.\nСССРда кўплаб аёллар вазир, судья, ҳоким лавозимларида фаолият кўрсатишган, ҳатто Москвада республика номидан иш олиб боришган. Аёлларни раҳбар лавозимларига тайинлаш давлат сиёсати даражасига чиққан. 1991 йилдан бошлаб бу масала яна ортга кета бошлади.\n2-нотўғри қараш: Ўзбекларнинг менталитети ўзига хос, аёлларга бўлган муносабат ҳам мана шу менталитет билан боғлиқ\n— Янги Зеландия, Грузия, Сингапур, Эстония, Дания, Греция, Бангладеш, Непал, Исландия, Аргентина, Литва, Коста-Рика, Бразилия, Финландия, Германия, Эфиопия, Сербия, Молдова. Булар – давлат ёки ҳукумат раҳбари аёллар бўлган давлатлар.\nПарламентда аёллар улуши энг кўп мамлакат эса Африканинг Руанда давлати. Бу борада иккинчи ва учинчи ўринларни Куба ва Боливия эгаллаб турибди. Бундан кўринадики, ҳеч қандай менталитет ёки муайян ҳудудга хос қарашлар жамиятнинг аёлларга муносабатини изоҳлай олмайди. Аёллар етакчи бўлган давлатларнинг умумий жиҳати ҳам йўқ, улар диний, миллий ва ҳудудий жиҳатдан ўта ранг-баранг.\nБутун дунёда аҳолининг нақ ярми – аёлларнинг барча жабҳаларда ўз салоҳиятини намойиш қилиши учун кўмаклашиш жараёни кечмоқда. 2016 йилдан бошлаб бу борада бизда ҳам силжишлар бўла бошлади. Бироқ аёлларнинг номига қилинаётган тайинловларидан чекинган ҳолда бу муаммони ҳал қилишда жиддий қадамларни ташлаш керак.\nМансаб эгаси бўлган аёллар репрезентатив бўлиши учун улар давлат бюджети тақсимотида қандай бўлса ҳам таъсирга эга бўлиши керак.\n3-нотўғри қараш: Ўзгариш қилиш имконсиз\n— Тўғри, жамоатчилик фикрини ўзгартириш ҳар доим қийин кечади. Аммо нолиш эмас, балки уриниб кўриш керак.\n2015 йилдан бошлаб Women Empowerment Club Tashkent пабликини юритиб келаман. Ўша пайтда у ягона эди, деса ҳам бўлади. Жамики муҳит Хотин-қизлар қўмитаси томонидан ишғол қилинган эди. Биз ўзимиз мустақил равишда муҳим мавзуларни муҳокама қила бошладик, учрашувлар ташкил қилдик. Бир гал ҳатто 9 млн сўм жарима солишган. Шунчаки даун синдроми бўлган болаларни меҳрибонлик уйига бермасдан уйда тарбиялаш муҳокамасига йиғилганимиз учун.\nАммо замон ўзгарди. Ҳозир бу каби пабликлар талайгина. Ва мен аёллар ўз экомуҳитини яратаётганидан, биргаликда ривожланаётганини кўришдан фахрланаман. Муаммони кўрдингизми? Биринчи қадамни ташланг. Сизнинг ҳаракатингизда моҳият кўра бошлашса, бошқалар ҳам сизга эргаша бошлашади.\nТўғри, бизнинг жамиятда аёллар эркаклар билан баравар муваффақиятга эришиши учун икки карра тезроқ югуриши, уч карра баландроқ сакраши керак. Бир-бирингизни қўллаб-қувватланг, оилангиздаги аёлларга елкадош бўлинг. Таълим олишга илҳомлантиринг. Қанотларни синдирманг, балки қанот бўлинг. Атрофингиздагиларни илҳомлантиринг. Яратувчи бўлинг. Ўзингиз яшамоқчи бўлган ва фарзандларингиз яшайдиган жамиятни ўз қўлингиз билан яратинг.\nМаълумот учун, SelfMama Uzbekistan – икки архетипни, яъни она ва self-made woman (ўз интилиши билан ютуқларга эришган аёл)ни бирлаштирувчи лойиҳадир.\nЛойиҳа оналик ва профессионал соҳада ижтимоий ўсишни муваффақиятли бирлаштиришга интилаётган аёллар учун қулай муҳит ва касбий ўсишни ривожлантиришга қаратилган. Аёлларга оила ва иш ўртасидаги мувозанатни сақлаш, касбий қадр-қимматини яхшилаш, ҳар бир аёл учун энг яхши мартаба стратегиясини танлашга ёрдам беради.


«Иккинчи Меҳнат кодекси» бизга керакми? Янги қонун лойиҳаси ҳақида мулоҳазалар\n14:08 / 03.06.2020\nБир неча кун олдин Норматив-ҳуқуқий ҳужжатлар лойиҳалари муҳокамаси порталига «Давлат фуқаролик хизмати тўғрисида»ги Ўзбекистон Республикаси қонуни лойиҳаси муҳокама учун эълон қилинди.\nАйтиш керакки, қонун лойиҳасида давлат фуқаролик хизматчисига амалдаги қонунчиликдагидан кўра анча қатъий чекловлар кўзда тутилмоқда.\nМасалан, қонун лойиҳасида давлат фуқаролик хизматчиси:\nҳақ тўланадиган бошқа фаолият билан шуғулланишга (педагогик, илмий ва ижодий фаолият бундан мустасно);\nшахсан ёки ишончли вакиллар томонидан тадбиркорлик фаолияти билан шуғулланишга;\nтижорат ташкилоти бошқаруви органи аъзоси бўлишга (давлат улуши бўлган ташкилотлар бундан мустасно) ҳақли эмаслиги кўрсатилган.\nЭнди ушбу чекловларнинг амалдаги қонунларга мувофиқлиги ҳақида мулоҳаза юритиб кўрамиз.\nАмалдаги қонун ҳужжатларида ҳақ тўланадиган бошқа фаолият билан шуғулланишга оид чеклов Олий Мажлис депутати, судья кабиларга белгиланган ва бундай қатъий чеклов улар фаолиятининг ўзига хос ва нозик жиҳатларидан келиб чиқиб белгиланган. Шунингдек, уларга бериладиган нисбатан кўпроқ иш ҳақи ва юқори даражадаги ижтимоий кафолатлар бундай чекловни белгилашга йўл очади.\nДавлат фуқаролик хизматчиларининг барчасига бирдай ушбу чекловни қўйганга яраша уларнинг барчасига худди депутат ёки судьяларникидек ойлик маош бериладими? Ижтимоий кафолатлар-чи?\nБу чеклов амалдаги қонунчиликка қанчалик мос келади?\nМаълумки, Меҳнат кодексига мувофиқ ходим ўриндошлик ва бир неча касбда (лавозим)да ишлаши мумкин. Ўриндошлик асосида ҳамда бир неча касбда ва лавозимда ишлаш тартиби тўғрисидаги низомга кўра:\nЎзбекистон Республикаси президенти администрацияси ва Вазирлар Маҳкамаси аппарати ходимлари (техник ва хизмат кўрсатувчи ходимлардан ташқари), давлат бошқаруви органлари раҳбарлари, уларнинг ўринбосарлари ва таркибий бўлинмалар бошлиқлари, Қорақалпоғистон Республикаси Вазирлар Кенгаши Раиси ва аъзолари;\nвилоятлар, туманлар ва шаҳарлар ҳокимлари ва уларнинг ўринбосарлари ўриндошлик асосида ишлаши тақиқланади.\nЮқоридаги қоидадан кўриниб турибдики, ҳақ тўланадиган бошқа фаолият билан шуғулланишга чеклов, асосан, юқори лавозимлардаги давлат хизматчиларига қўйилган. Ушбу лавозимлар эса ишнинг хусусиятидан келиб чиқиб белгиланган. Яъни, барчага бирдай чеклов ўрнатилмаган.\nШахсан ёки ишончли вакиллар томонидан тадбиркорлик фаолияти билан шуғулланишга оид тақиқ ҳақида ҳам юқорида билдирилган мулоҳазаларни айтиш мумкин. Бу борада ҳам тақиқ амалдаги қонунчиликка биноан фақат айрим тоифадаги давлат хизматчиларига нисбатан белгиланган. Ҳукумат қарорига кўра, қуйидаги мансабдор шахсларга тадбиркорлик фаолияти билан шуғулланиш тақиқланади:\nдавлат ҳокимияти ва бошқарув органларининг, ҳуқуқни муҳофаза қилиш органларининг ходимларига;\nдавлат банклари раҳбарлари ва уларнинг ўринбосарларига, хизмат юзасидан пул белгиларига ва пул (банк) ҳужжатларига бевосита алоқаси бўлган мансабдор шахсларга;\nдавлат корхоналари, муассасалари ва ташкилотлари раҳбарларига ва уларнинг банк ҳужжатларига имзо қўйиш ҳуқуқига эга бўлган ўринбосарларига;\nдавлат таъминот ва савдо-сотиқ корхоналари ва ташкилотларининг раҳбар ходимларига;\nтадбиркорлик фаолиятини амалга ошириш билан боғлиқ масалаларни ҳал қилиш ёки бундай фаолиятни назорат қилиш вазифасига кирувчи давлат органларининг раҳбар ходимлари ва мутахассисларига.\nКўриб турганимиздек, бунда ҳам, асосан, раҳбар ёки раҳбар ўринбосари лавозимидаги давлат хизматчиларига чеклов ўрнатилган. Шунга кўра, айтайлик, бирор давлат муассасаси раҳбари ва уларнинг банк ҳужжатларига имзо қўйиш ҳуқуқига эга бўлган ўринбосарларидан ташқари бошқа лавозимдаги ходимларнинг тадбиркорлик фаолияти билан шуғулланиш ҳуқуқи мавжуд. Эндиликда эса бу ҳуқуқни бекор қилиш таклиф этилмоқда.\nТижорат ташкилоти бошқаруви органи аъзоси бўлишга оид чекловни ҳам барча тоифадаги давлат фуқаролик хизматчиларига нисбатан татбиқ этиш мақсадга мувофиқ эмас.\nҚизиқ жиҳати, қонун лойиҳасида ушбу чекловлар қаторида тижорат ташкилоти устав фондига улуш қўшишга, тижорат ташкилотининг акцияларини сотиб олишга қўйилган тақиқни учратмаймиз. Ахир, бу орқали ҳам давлат хизматчиларининг алоҳида тоифалари томонидан ўз лавозимидан шахсий манфаатлари йўлида фойдаланиш ҳолатлари юзага келиши мумкин-ку?\nБинобарин, давлат фуқаролик хизматчисининг тижорат ташкилоти бошқаруви органи аъзоси бўлишида юз бериши мумкин бўлган манфаатлар тўқнашуви эҳтимоли давлат хизматчисининг тижорат ташкилоти устав фондига улуш қўшишдагидан анча пастроқ эмасми?!\nҚонун лойиҳасида давлат фуқаролик хизматчисига қўлланиши мумкин бўлган қуйидаги бешта интизомий жазо турлари назарда тутилган:\nхизматга тўлиқ муносиб эмаслиги тўғрисида эълон қилиш;\nмалака мартабасини пасайтириш;\nдавлат лавозимида пасайтириш\nэгаллаб турган давлат лавозомидан озод қилиш ва Миллий кадрлар резервидан чиқариш.\nМеҳнат кодексимизнинг 181-моддасида эса ходимга меҳнат интизомини бузгани учун иш берувчи томонидан фақатгина ҳайфсан, жарима ва меҳнат шартномасини бекор қилиш каби уч турдаги интизомий жазо чораларини қўллаши мумкинлиги, ходимга ушбу моддада назарда тутилмаган интизомий жазо чораларини қўллаш тақиқланиши белгиланган.\nЛойиҳадаги бу норма ҳам амалдаги қонунчиликка зид бўлиб қолмоқда. Чунки, Меҳнат кодекси мулкчиликнинг барча шаклидаги корхоналар, муассасалар, ташкилотларда қўлланади. Қолаверса, ушбу Кодекснинг 18-моддасида айрим тоифадаги ходимлар меҳнатини ҳуқуқий жиҳатдан тартибга солишнинг белгиланадиган хусусиятлари ушбу Кодексда назарда тутилган меҳнат ҳуқуқлари ва кафолатларининг даражасини пасайтириши мумкин эмаслиги белгиланган.\nҚонун лойиҳасига эътирозли жиҳатлардан яна бири – бу ундаги нормалар Меҳнат кодексининг кўплаб нормаларини такрорлаб келаётганидадир. Масалан, меҳнат шартномаси, иш вақти, хизмат сафари, ижтимоий ҳимоя, меҳнат ва ижтимоий таътиллар, пенсия таъминоти, давлат ижтимоий суғуртаси, хизматчининг ҳаёти, соғлиғи ва мол-мулкига етказилган зарарни тўлаш каби масалалар Меҳнат кодекси орқали тартибга солинган. Бу қоидаларни қонунга ҳам киритиб, нормалар такрорийлигига эришишдан маъно йўқ. Қонун имкони борича қисқа, лўнда, тушунарли ва такрорлардан холи бўлиши лозим. Янги қонунда Меҳнат кодексида назарда тутилмаган ҳамда давлат фуқаролик хизмати учун хос бўлган масалалар ўз ечимини топиши керак. Қонун лойиҳасида бундай масалалар ҳам етарлича топилади. Давлат лавозимларининг гуруҳ ва категориялари, давлат фуқаролик хизматчиларининг малака ва мартаба даражалари, миллий кадрлар захираси, давлат фуқаролик хизматчиларининг аттестацияси кабиларни бунга мисол қилиш мумкин.\nҚисқа қилиб айтганда, қонун лойиҳасидаги Меҳнат кодексида бор бўлган нормаларни чиқариб ташлаш орқали қонунчиликда амалдаги кодекс билан бир вақтда давлат ташкилотларида амал қиладиган «иккинчи Меҳнат кодекси» пайдо бўлишининг олди олинса, мақсадга мувофиқ бўлар эди.\n21:17 / 19.02.2020\nҲафтасига 48 соат ва ундан кўп ишлаш ҳақиқатдан ҳам самара келтирадими?\n23:55 / 14.02.2020\nТДЮУ ректори: «Меҳнат кодексимиз собиқ иттифоқ иқтисодиётига мослашган»\n17:30 / 05.01.2020\nИш вақтидаги бахтсиз ҳодиса туфайли фалаж бўлиб қолган ишчи вафот этди. Унинг яқинлари кўрган зарар қопланадими?


Уйни "тозаловчи" лўли аёл қўлга олинди - Darakchi\nЖИНОЯТ 16.01.2021, 17:13\n2020 йилнинг 29 октябрь куни соат 14:30 ларда лўли миллатига мансуб бўлган аёл, Яккасарой тумани Тошбулоқ кўчасида яшовчи Насиба А,ни алдаб 12.500.000 сўмлик тилла-тақинчоқларини қўлга киритган. Бу ҳақда ИИВ ҳузуридаги Тергов департаменти ахборот хизмати хабар бермоқда.\nХабарда айтилишича лўли аёл жабрланувчининг уйига дуо ўқилганлиги айтиб, қўлларида бўлган икки дона аёл ва эркак қўғирчоқларини ҳамда ўзи билан олиб келган араб тили ёзувлик қоғозларни хонадон ҳовлисига ташлаб қўйган ва уйини “тозалаб” беришни айтган.\nОлиб борилган тергов ҳаракатлари давомида мазкур жиноятни 58 ёшли Гулчехра М., содир этганлиги аниқланиб, ушбу фуқарога нисбатан айблов эълон қилинган ва тегишли судловда кўриб чиқиш учун туман прокуратурасига юборилган.\nСамарқандда қиморхона фаолияти фош этилди\nҚаршида итни занжир билан урган фуқаро устидан ИИБга мурожаат қилинди\nҚаршида ўтмишидан хулоса чиқармаган шахс яна қамалди.\nЖиноят ишлари бўйича Қарши шаҳар суди томонидан 27 ёшли Р.Умиджонга фирибгарлик жиноятини содир этганлиги учун ҳукм ўқилди.Бу ҳақда ИИВ ҳузуридаги Тергов департаменти маълум қилди.Тергов жараёнида...


Ўзбекистонда “кўз банки” ташкил этилиши мумкин – HURRIYAT\nЎзбекистонда “кўз банки” ташкил этилиши мумкин\n1 yil oldin Behzod 232\nКейинги йилларда давлатимиз хорижий давлатлар билан кўплаб соҳаларда, шу жумладан, тиббиёт соҳасида ҳам истиқболли, янги лойиҳаларни ишлаб чиқиш ва амалга оширишда фаол ҳамкорлик қилиб келмоқда. Ҳозирги вақтда мамлакатимизда улкан иқтисодий ва илм-фан тараққиёти йўлидаги янгиликлар инновацион ғояларга асосланган ҳолда амалга оширилмоқда.\nЎзбекистон Республикаси Инновацион ривожланиш вазирлиги кўмаги асосида Зулфия Мақсудованинг Тошкент шаҳридаги “Доктор Мақсудова Инновацион клиникаси”да АҚШнинг Флорида штати, Тампа шаҳрида жойлашган “Lions Eye Institute for Transplant and Research” клиникаси юқори малакали кўз микрожарроҳлари амалий-маҳорат дарси ўтказишди.\nМаҳорат дарси кўз шоҳпардасини кўчириб ўтказиш, яъни трансплантацияси бўйича юқори малакали кўз микрожарроҳлар Кубал Ааруп Анант, Эркин Абдуллаев ва маркетинг институти директори Курц Артур Курт томонидан амалга оширилди. Мутахассислар кўз шоҳпарда касаллиги билан узоқ йиллардан бери хасталанган 25 нафар ҳамюртимизга бепул тиббий маслаҳат берди, 4 нафар беморда эса ноёб микрожарроҳлик амалиёти ўтказилди, шунингдек, 4 нафар маҳаллий офтальможарроҳлар малака ошириб, махсус сертификат олди.\nЎзбекистон аҳолиси орасида кўз шоҳпардаси трансплантациясига муҳтож бўлган беморлар сони йилига 1000 нафарга яқин бўлиб, уларга оператив даво муолажаси талаб этилади. Мамлакатимизда охирги 5 йил давомида атиги 108 тагина оператив муолажалар амалга оширилган. Мазкур муолажани амалга ошириш учун донордан олинадиган кўз шоҳпардаси хорижий давлатлардан харид қилинарди, беморлар операция ўтказиш учун узоқ муддат кутишларига ёки чет элга чиқиб даво топишларига тўғри келарди.\nЭркин Абдуллаев, “Lions Eye Institute for Transplant and Research” шифохонасининг клиник ва инновацион ривожланиш бўйича бошқарувчиси:\n— Мен 1993 йилгача академик В. Воҳидов номидаги Жарроҳлик илмий марказида кардиожарроҳ сифатида фаолият юритганман. АҚШда эса кўз шоҳпардаси трансплантацияси соҳасида ишлай бошладим. Ана ўшанда бу соҳа нима учун океан ортида яхши ривожланган-у, бизда эса бу масалада муаммоларимиз борлиги ҳақида кўп ўйладим. 1999 йилдан бошлаб, махсус дастур бўйича, донорлик кўз шоҳпардаларини Америкадан юртимизга жўнатилишини йўлга қўйдик. Кўз шоҳпардаси шикастланган беморлар оғир касалликка чалинганлар гуруҳига киради. Уларни фақатгина кўз шоҳпардасини трансплантация қилиш билан даволаш мумкин. Бунда шикастланган кўз шоҳпардаси соғлом кўз шоҳпардаси билан алмаштирилади. Шоҳпарда бу кўзнинг ойнасидек гап.\nЎзбекистонда “кўз банки” бўлмагани сабабли ҳозирга қадар донорлик материалларини хориждан сотиб олишга тўғри келмоқда. Босқичма-босқич хорижлик кўз жарроҳлари Ўзбекистонга келиб, маҳаллий жарроҳларни трансплантациянинг янги усуллари билан таништирганларидан кейин, бир йилда республика бўйича ўртача 25-30 та жарроҳлик амалиёти бажарилмоқда. Ваҳоланки, Ўзбекистонда ҳозирги кунда 5000 нафар бемор шундай операцияга муҳтож. Ўтган йили Зулфия Мақсудова билан учрашиб, гаплашганимиздан сўнг, операциялар сонини янада кўпайтириш йўлларини излай бошладик. У киши Ўзбекистонда “кўз банки” ташкил этиш истагини билдирди. Бу жуда муҳим лойиҳа. Кўз шоҳпардаси донорлари вафот этган кишилардир. Шу боис ҳам бунинг ҳуқуқий жиҳатлари муҳим аҳамият касб этади.\nОдам тирик пайтида у вақти соати келиб, бандалик қилганидан кейин кўз шоҳпардасининг олинишига ёки вафот этганидан сўнг унинг қариндошларидан донорликка рухсат олиш тартиби ишлаб чиқилиши зарур. Бунда вафот этган донорнинг айрим касалликлар билан оғримагани ҳисобга олиниши шарт. Масалан, донорда сепсис ёки бошқа кўз касалликлари бўлмаслиги лозим. Кўз шоҳпардасидан қон томирлари ўтмагани боис, беморнинг қон гуруҳи аҳамиятга эга бўлмайди. Одатда бундай операциялар ҳамиша муваффақиятли ўтади. АҚШда мазкур жарроҳлик амалиётининг муваффақиятлилик даражаси 99,9 фоизни ташкил этади.\nДонорлик бўйича қонун Ўзбекистонда ишлаб чиқилган бўлиб, тасдиқланиши мумкин. Бу ҳуқуқий-меъёрий ҳужжат ҳукуматимиз томонидан қўллаб-қувватланса, Ўзбекистонда минглаб одамлар учун жарроҳлик амалиёти бир неча баробарга арзонлашади. Кўз шоҳпардасининг донори бўлишга одам тириклик даврида ёки ўлганидан сўнг қариндошлари томонидан розилик билдириши хорижий давлатларда бепулга амалга оширилади. Одамлар беморларга ёрдам беришларидан қаноатланадилар. Кўз шоҳпардадан олинганидан сўнг у презервация муҳити деб аталадиган минерал ва антибиотик воситалари билан бойитилган эритмага жойланади. Бу эритма кўз шоҳпардасининг ҳужайраларининг яшаши учун муҳит яратади. Шоҳпарда АҚШ қонунларига кўра, 2 ҳафтагача бўлган муҳлатда сақланиши мумкин.\nЗулфия Мақсудова, ДМС клиникаси раҳбари:\n— Ҳозирги кунда кўз шоҳпардаси трансплантацияси бўйича амалга ошириладиган жарроҳлик амалиётининг нархи 20-25 миллион сўмни ташкил этади. Агар биз Ўзбекистонда “кўз банк”ини ташкил этсак, у ҳолда бу операциянинг баҳоси бир неча баробарга арзонлашади. Ваҳоланки, ҳозирда бизнинг клиникамизда жарроҳлик амалиёти, бошқа шифохоналарга нисбатан, 40 фоизга арзон амалга оширилади. Бизнинг клиникамиз техник жиҳатдан бундай операциялар қилишга тайёр, энг замонавий ускуналар билан жиҳозланган, жарроҳларимизнинг ҳам тажрибалари етарли.\nЗамонавий тиббий ёрдамни мамлакатимиздан ташқарига чиқмаган ҳолда кўрсатиш тиббиёт соҳасида давлат сиёсатининг устувор йўналишларидан бири ҳисобланади. Беморларга яратилаётган имкониятларнинг кўпайиб бораётгани эса, албатта қувонтиради.\nPrevious Қўллаб-қувватловчи махсус сиҳатгоҳ\nNext Соғлиқни сақлаш тизимида 60 фоиз кексалар: ёшлар қаерда?


Илғор инновация – болажонлар хавфсизлиги учун — Uztransgaz\nИлғор инновация – болажонлар хавфсизлиги учун\nUztransgaz > Янгиликлар > Илғор инновация – болажонлар хавфсизлиги учун\nЖорий йилнинг 31 октябрь куни “Ўзтрансгаз” АЖ ва ҳамкор вазирлик ҳамда идоралар билан Сирдарё вилоятида “Газдан тўғри фойдаланиш – хавфсизлигимиз кафолати” мавзуида ўтказилган Республика семинарида амалга оширилган ташрифлар жараёнида янги бир инновацион иситиш тизими иштирокчилар эътиборини тортди.\nУшбу замонавий 2 контурли истиш газ қурилмаси Гулистон шаҳар\n4-мавзедаги мактабгача таълим муассасасига ўрнатилган бўлиб, мутлақо хавфсиз ва тежамкор ишлаши билан янада аҳамиятли.\nСир эмаски, бугунги кунда инновацион иситиш тизимларининг биринчи талаби – хавфсизлик, иккинчиси эса – иқтисодий тежамкорлик. Бундан ташқари, мазкур қурилмаларнинг ўзига хослиги бу – улардаги фойдаланиш коэффициентининг юқорилигидир. Янги қурилма ушбу талабларнинг барчасига тўлиқ жавоб бериб, муассасани куз-қиш мавсумида хавфсиз иситиш, табиий ресурслардан тежаб-тергаб, оқилона фойдаланишда қатор қулайликлар яратади.\nСўнгги русумдаги, яъни 6-авлод иситиш қурилмаси ҳисобланган мазкур газ жиҳози илғор технологиялар асосида яратилган бўлиб, 95 фоиз фойдаланиш коэффициентига эга ва у автомат бошқарув тизимида ишлайди. Энг афзаллиги шундаки, жиҳоз махсус серверга уланган бўлиб, сервер ходими уни масофадан туриб бошқаради ва назорат қилади. Шу ўринда сервер ходими қайси идора вакили? — деган савол туғилиши табиий. Бунга ишлаб чиқарувчи ёки маҳсулотни фойдаланувчига етказиб берган воситачи корхона ходими масъул саналади. Бошқарув панелида унга барчаси кундек намоён бўлади. Хабар бериш чироқчалари эса ходимни тизимдаги соз ва носоз ҳолатлардан огоҳлантиради. Шунга қараб, у қурилманинг иш жараёнини бошқаради ва назорат қилади.\nБулар – ҳаммаси эмас. Янги жиҳоздаги техник имкониятлар ва қулайликларни яна қаторасига санаш мумкин. Умуман олганда, ушбу автоном иситиш жиҳозлари марказий иситиш тизимига нисбатан 35-40 фоиз арзонга тушади. Бу эса маблағни тежаш, хонадонга фаровонлик олиб кириш дегани.\nМуҳими шундаки, мутасаддилар ва соҳа ходимларининг фаол саъй-ҳаракатлари натижасида муассасада тарбияланувчилар ва тарбиячи ходимлар учун қулай ҳамда хавфсиз шароит яратилган.


Қора ниқоблилар Тошкент денгизидан ҳам дам олувчиларни қувди\nТошкент вилоятининг Ўртачирчиқ туманида қора ниқоблилар гуруҳи рейд ўтказмоқда. Ўртачирчиқнинг Тўйтепа шаҳарчасидаги ҳамда Туябўғиз сув омбори (Тошкент денгизи) ён атрфида жойлашган дам олиш масканлари, кафе ва ресторанларга икки кундан бери давлат назорат идоралари қора ниқоб таққан ва автоматлар билан қуролланган гуруҳ ёрдамида бостириб кирмоқда. Ўртачирчиқдаги Озодлик манбаларига кўра, бу ерга дам олгани келган фуқароларга нисбатан куч ишлатилган.\nҚора ниқоблилар дам у ерда, дам бу ерда пайдо бўлмоқда\nТошкент вилоятининг Ўртачирчиқ туманида душанба кунидан бери қора ниқобли гуруҳ ёрдамида ўтказилаётган текширувларда вилоят ҳокимияти, прокуратура, солиқ инспекцияси ходимлари иштирок этмоқда.\nЎртачирчиқнинг Туябўғиз сув омбори (Тошкент денгизи) ён-атрофидаги ҳамда Тўйтепа шаҳарчасидаги ресторан ва кафелар, дам олиш масканлари ёппасига ёпиб қўйилган, дея хабар қилди Озодлик манбаларидан бири.\nШахси сир қолиши шарти билан Озодликка гапирган туябўғизликлардан бирининг айтишича, қора ниқобли гуруҳ автобусларда юриб, дам олиш масканларини кутилмаганда босишмоқда:\n- Кеча мен ўзим кўрдим, битта автобус, битта УАЗ машинада келишган. Ўшалар ГАИнинг машинасида у ëқдан бу ëққа боришиб, дам у ерда пайдо бўлишади, дам бу ерда пайдо бўлишади. Мана шунақа қилиб хусусий машиналарга анча-мунча (тазйиқ қилишди), террорга ўхшаган нарса бўлдида қисқаси. Одамлар анча-мунча қийналиб қолди. Машиналар йўқ кўчада. Иссиқда қолиб кетишди одамлар. Ўзим кўрдим.\nСуҳбатдошимизнинг яна айтишича, рейд ўтказаётган гуруҳ Тошкент денгизига дам олгани келган фуқароларга нисбатан ҳам қўпол муносабат қилмоқда:\n- Қора кийимдагилар 24 июн куни Ўртачирчиқ туманига келишган. Хусусий машиналарга анча-мунча тазйиқ ўтказишган. Уч-тўрттасини урган экан улар. Бўйсунмаганми нима бўлган. Ундан ташқари Тошкент денгизи атрофида қўйилган сўриларни синдириб ташлашибди. Тўйтепа Металлконструкция заводининг профилакторийси бор. Ўша ердаги дачаларга ҳам киришиб, анча-мунча зиëн етказишибди экан ўша ерда дам олаëтганларга, дейди суҳбатдошимиз.\nТошкент денгизи атрофида жойлашган хусусий дам олиш масакнларидан бирининг ходими ҳам текширув ўтказилаётгани тасдиқлаб, “ҳозир ҳамма жойни беркитиб қўйишди, дам олгани келган фуқаролар ортга қайтиб кетмоқда”, дея таъкидлади. Унинг айтишича, Ўртачирчиқдаги дам олиш масканлари ва ресторанлар қачон қайта очилиши ҳозирча номаълум.\nРейдлар генерал ҳоким ташаббуси билан ўтказилмоқда\nУзметроном Интернет нашрининг ёзишича Тўйтепада қора ниқоблилар рейдлари якшанба куни ўтказилган. Тошкент вилоятига янги ҳоким этиб тайинланган Аҳмад Усмонов ташаббуси билан ўтказилган рейдлар давомида хусусий дўконлардан молларни олиб чиқиб кетган, дея ёзди Узметроном.\nТуябўғизлик манбамиз ҳам, рейдлар Тошкент вилоятининг янги ҳокими буйруғи билан ўтказилмоқда ва яна бир ҳафта давом этиши мумкин, дейди:\n- Айтишаяптики, яна бир ҳафтами бўларкан дейишаяпти. Биттаси айтдики, улар приказ кутаëтган экан. “Ҳозир қилаëтган иши тўйдан олдинги озгина дабдабабозлик экан. Тўй энди бошланармиш” деган маънодада. Янги ҳоким Андижондан келган. Ўзи Наманган началник милицияси бўлган. Таги самарқандлик одам. Генерал унвони бор экан. Қисқаси шунақа, дейди Туябўғиз посёлкасида яшовчи суҳбатбошимиз.\nТошкент денгизи ёз ойларида Тошкент шаҳри ва вилоятининг кўп миллионлик аҳолиси дам оладиган курорт ҳудудлардан биридир.\nЎтган ҳафта бошида Тошкент вилоятининг Бўстонлиқ туманидаги Чорвоқ курорт зонасида ҳам давлат идоралари қора ниқоблилар ёрдамида рейдларни уюштирган эди.\nЧорвоқда ҳам қора ниқоб тақиб олган ва формасининг орқа тарафига "АНТИТЕРРОР" ёзуви туширилган гуруҳ хусусий дам олиш масканларига бостириб кириб, у ерда дам олаётганларга зўравонлик қўллаган эди.\nТошкент вилоятида уюштирилаётган рейдлар расмийлар томонидан изоҳланганича йўқ.


Самарқандда сайёҳ таксичига 250 минг ўрнига 2,5 миллион бериб юборди » Ўзбекистон янгиликлари – Zamin.uz\nСамарқандда сайёҳ таксичига 250 минг ўрнига 2,5 миллион бериб юборди\n07 октябрь 2019, 21:39\nСайёҳлар билан ҳар йилгидан ҳам гавжумроқ бўлиб турган Самарқандда қизиқ воқеа юз берди. Хитойдан келган уч нафар сайёҳ Шаҳрисабзга бориб келиш учун такси гаплашади (маълумот учун Самарқанддан Шаҳрисабзга борадиган таксилар Регистон майдони яқинида туради).\nХуллас, 3 нафар хитойлик Амир Темур мангу ором топган юртдан унинг она шаҳрига бориб, қайтиб келиш учун 250 минг сўмга такси кира қиладилар (чиндан Шаҳрисабзга бориб келиш киши бошига 60-70 мингдан тушади. Таксист эса 4 киши кетадиган машинада 3 кишини олиб бориб, олиб келган).\nСайёҳлар пулни бераётганда муаммо содир бўлади. Хитойликлар бизнинг ноллари кўп купюраларимизни санашда чалғиб кетиб, 250 минг сўм ўрнига 2,5 миллион сўм беришади. Таксист эса ўзининг айтишича, пулни қанчалигига эътибор бермай олади (ваҳоланки 250 минг ва 2,5 миллион сўмни ушлаб кўриб ҳам фарқлаш қийин эмас).\nСайёҳлардан бири негадир кўп пул бериб юбордим деб ўйлайди ва буни аниқлаштириш учун Самарқанд шаҳрида фаолият юритаётган Tourist Police ходимларига мурожаат қилади. Регистон майдонида сайёҳларга хизмат кўрсатадиган лейтенант Зуҳра Раҳматова хитойлик сайёҳларга ёрдам бериш учун Tourist police қошидаги «ГАИ» ходимларини ёрдамга чақиради.\nХитойлик сайёҳлар ўзлари минган машинани суратга олишганди ва уни топиш қийин бўлмайди. 250 минг сўм ўрнига 2,5 миллион сўм олган таксист бир соат ичида топилади ва хитойликлар берган ортиқча пул уларга қайтиб берилади. Сайёҳлар мурожаат қилганидан бир соат ўтибоқ пуллари қайтарилганидан ҳайрон қолганларини айтишди.\nШу ўринда қисқача Tourist Police ҳақида. Самарқандда икки йилдан буён фаолияти юритаётган ИИВ қошидаги бу хизматга чет тилини биладиган ёшлар ишга олинган. Улар шаҳардаги сайёҳлар билан боғлиқ муаммоларни ҳал қилишади. Самарқанддаги ҳар қандай меҳмонхона, такси, транспорт ва жамоат жойларида Tourist Police рақамларини учратиш мумкин.\nЯнгиликлар » Жамият » Самарқандда сайёҳ таксичига 250 минг ўрнига 2,5 миллион бериб юборди\n14:36 2018 йилда Қирғизистонда уч миллиондан ортиқ ўзбекистонликлар ҳордиқ чиқаришди\n15:00 Ўзбекистонга чет эл фуқароларининг 73 фоизи қариндошларини йўқлаш учун келишган\n23:38 Азиз Абдуҳакимов: Ўзбекистонга аслида 2,5 миллион эмас, 200 минг сайёҳ келган\n14:01 9 ойда Ўзбекистонга 1,8 миллион сайёҳ келди\n20:36 Самарқандда 2 қизни Туркияга олиб бориб 8 минг долларга сотишга уринган аёл қўлга олинди


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ...(2012/10-ж)\nСавол: Ҳурматли муфтий ҳазратлари! Сафарда ибодатга тегишли ҳукмлар ўзгаради, деб эшитдим. Илтимос, шу ҳақида маълумот берсангиз.\nЖавоб: Динимизда сафар қилиш билан баъзи ибодатларга доир ҳукмлар ўзгаради. Тўрт ракатли фарз намозларни қаср қилинади (икки ракат ўқилади), рўза тутмасликка изн берилади, маҳси муддати уч кунга узаяди, жума, икки ҳайит намозлари ва қурбонлик сўйиш вожиб бўлмайди. Озод аёлларнинг маҳрамсиз йўлга чиқишлари ман этилади (“Аттобийя”).\nСавол: Киши намозда акса уриб, “Алҳамдулиллаҳ” деса, намози бузиладими? Акса уриб, ҳамд айтганга намоздаги одам жавоб берса-чи?\nЖавоб: Намозда акса уриб, ичида ҳамд айтган кишининг намози бузилмайди. Аммо сукут сақлагани яхшидир (“Хулоса”). Агар бу киши имомга эргашган бўлса, у ичида ҳам, ташида ҳам ҳамд айтмайди (“Темиртоший”). Бундай киши намозини битиргач, ҳамд айтади.\nАкса урганга намозда туриб жавоб бериш билан эса намоз бузилади (“Муҳит”).\nСавол: Жамоат намозида имомга эргашувчи киши вожиб амаллардан бирортасини тарк этса, ўзи саждаи саҳв қиладими?\nЖавоб: Йўқ, у ҳолда саждаи саҳв қилмайди. Чунки у имомга тўла эргашиши вожиб (“Фатовойи Ҳиндия”).\nСавол: Имом саждаи саҳвни лозим қиладиган хатога йўл қўйса, масбуқ (имомга кеч қолиб эргашган кимса) қандай йўл тутади?\nЖавоб: Бундай ҳолатда масбуқ саждаи саҳвни имомга эргашиб адо этади, кейин етиша олмаган ракатларни ўқишга туради (“Фатовойи Ҳиндия”).\nСавол: Шом пайти боламни кўтариб, қўшни аёллар билан кўчада гаплашиб турган эдик, маҳалламиздан бир отахон бизни: “Жину шайтонлар тўзийдиган маҳал ёш бола билан кўчада нима бор сизларга?” деб койиб бердилар. Отахоннинг гаплари қанчалик тўғрилигини билмоқчи эдим.\nСавол: Қироати жаҳрий ўқиладиган фарз намозларини ёлғиз ўқувчи киши ҳам жаҳрий (овоз чиқариб) ўқиса бўладими?\nЖавоб: Қироати жаҳрий ўқиладиган фарз намозларини ёлғиз ўқийдиган одам ихтиёрлидир, истаса, овоз чиқариб ўқийди, истаса ичида қироат қилади (“Фатовойи Ҳиндия”).\nСавол: Ҳозир йигитлар Россияга бориб, ярим йил-бир йил ишлаб келишяпти. Улар анча пайт оиласи билан яшамагани сабаб никоҳлари бузилмайдими?\nЖавоб: Йўқ, эр-хотиннинг айри яшашлари қанча давом этса ҳам, никоҳлари бузилмайди. Никоҳ эр-хотиндан бири вафот этса, эр хотинини талоқ қилса ёки эр-хотиндан бири куфр сўз айтса, диндан чиқса (муртад бўлса)гина бузилади.\nСавол: Жума хутбасини минбарга чиқиб ўқиган имом ноибини жума намозига имомликка ўтказиши мумкинми?\nЖавоб: Йўқ, мумкин эмас. Хутбани ўқиган киши жума намозига ҳам имом бўлиши керак. Фуқаҳолар айтишича, ҳатто хутба ўқиганидан кейин имомнинг таҳорати кетиб қолса ҳам, ўрнига бошқаси жума намозига имом бўлолмайди. Хатибнинг таҳорат олиб келиши кутилади (“Фатовойи Ҳиндия”).\nСавол: Имом жума хутбасини ўқиётиб Пайғамбаримиз исмларини зикр қилган эди, ёнимда ўтирган киши пастроқ овозда салавот айтди. Намоз тугагач, бир киши ўша одамга хутба ўқилаётганида жим турилади, деб танбеҳ берди. Мен ҳайрон бўлдим: Пайғамбаримиз эсланган жойда салавот айтилмайдими?\nЖавоб: Бошқа ҳолатларда Расулуллоҳнинг номи шарифлари зикр қилинганида эшитганлар дарҳол салавот айтишлари керак. Аммо жума хутбаси ўқилаётганида салавот айтиш макруҳдир (“Татархония”). Шунингдек, бундай пайтда гапириш, тасбеҳ айтиш, акса уриб, ҳамд айтганга жавоб бериш, саломга алик олиш ҳам макруҳ, дейилган (“Сирожул ваҳҳож”).\nСавол: Эсналганида нима учун қўл билан оғиз беркитилади? Бунинг бир асоси борми?\nЖавоб: Албатта бор. Бу ҳақда ҳатто Имом Бухорийнинг “Ал-адаб вал-муфрад” китобларида махсус “Эснаганда қўл билан оғизни тўсиш ҳақида” номли боб бор. Шу бобда келган ҳадислардан бирини зикр қилиб ўтамиз: Абу Саид Худрийдан ривоят қилинади: Расулуллоҳ дедилар: “Агар бирортангиз эснасангиз, қўлингизни оғзингизга қўйинг, чунки шайтон киради”. Эснаш келганида намоздан бошқа ҳолларда чап қўл орқаси билан оғиз тўсилади. Шунингдек, ҳадисларда эснаб туриб: “ҳооҳ” дейиш шайтоннинг яйрашига сабаб бўлиши ҳам баён этилган.\n1593 марта ўқилган.


Навбат Малайзия моделига\nМалайзия бош вазири Абдулла бин Ҳожи Аҳмад Бадавий жануб-шарқий Осиë минтақасида кучли нуфузга эга раҳбар саналади.\nМалайзия бош вазиринининг тўрт кунлик расмий ташрифи доирасида ўтказилган сўзлашувларда Ўзбекистон - Малайзия ҳамкорлигининг савдо-сотиқ, қишлоқ хўжалиги, маданият, дин, фан ва таълим ҳамда сайëҳлик каби соҳаларни қамраб олиши таъкидланди.\nМалайзия бош вазирининг Тошкент сафарига бағишлаб, Ўзбекистон оммавий ахборот воситалари махсус дастурлар тайёрлади, газеталар бутун бошли саҳифани эгалловчи мақолалар чоп этди.\nБу гал президент Каримовнинг Малайзия бош вазири Абдулла бин Ҳожи Аҳмад Бадавийга берган ваъдалари ва билдирган тилаклари анча самимий кўринди.\n- Малайзияга ишончимиз катта. Малайзиянинг ҳам имкониятлари ўзи катта. Биз Малайзия учун очиқмиз. Орамизда ҳеч қанақа муаммо йўқ. На иқтисодий¸ на сиëсий¸ на гуманитар соҳада бирорта муаммо йўқ. Борди-келдиларимиз кўпроқ бўлиши керак¸ -деди жумладан Каримов малайзиялик меҳмон билан сўзлашувдан сўнг.\nМалайзия бош вазирининг Тошкентга сафари давомида давлатлар ўртасида аввал имзоланган 16 ҳужжатга яна уч ҳужжат қўшилди. Хусусан, ташриф доирасида Сурхондарё минтақасида геология қидирув ишларини бошлаш бўйича протоколга ҳам имзо қўйилди.\nПрезидент Каримов Малайзиянинг етакчи нефт компанияси бўлмиш Петронас компаниясига кенг имтиёзларни беришга ваъда қилди.\n- Петронас компанияси ўзини Ўзбекистонда ишончли ва масъулиятли шерик сифатида намоëн этди ва шу боис унинг янада кенгроқ фаолият юритиши учун биз Ўзбекистонда бу компанияга янги имтиëз ва қулайликлар яратиб беришга тайëр бўлганимизни изҳор этмоқчиман.\nПетронас компанияси¸ шахсан унинг раҳбарининг мана шундай эътиборга сазовор бўлгани табиий ҳол. Нимага деганда бу инсонга мен шахсан ишонаман. Бу компанияга янада кенгроқ имконият туғдириб бериш¸ керак бўлса¸ ҳар томонлама келажакни нефт¸ газ соҳасида¸ керак бўлса¸ уни қайта ишлаш соҳаларида ноëб технологияларни Ўзбекистонга олиб келишда бу фирмага бизлар катта ишонч билдириб¸ кенг имкониятлар туғдириб беришга тайëрмиз¸ деди Тошкент раҳбари жумладан.\nОрол бўйи углеводород заҳираларини ўзлаштириш консорциумининг аъзоси сифатида Петронас компанияси бугунга қадар Ўзбекистон нефт ва газ соҳасига 750 миллион доллар сармоя ётқизди. Петронас эндиликда мамлакатдаги фаолиятини янада кенгайтириб, суюқ синтетик ёнилғи ишлаб чиқаришни йўлга қўйиш ниятида.\nАйни пайтда¸ икки давлат раҳбари Малайзия ва Ўзбекистон ўртасидаги ҳамкорлик салоҳиятининг тўлиқ ишга солинмаётганидан қониқмаëтганликларини ҳам таъкидлаб ўтдилар.\nАксар таҳлилчилар Ўзбекистон - Малайзия алоқаларининг яқин истиқболига ишонч билан қарамоқдалар. Лондондаги Африка ва Осиё тадқиқотлари институтининг Ўзбекистон бўйича мутахассиси Алишер Илҳомов президент Каримовнинг Малайзия билан яқинлашишга интилиши¸ бутун Ислом дунёси учун ҳам¸ минтақадаги бошқа сиёсий ўйинчилар учун ҳам ишора бўлишини айтади.\n- Бу мамлакат Ислом дунёсида анча ҳурматга эга. Бир вақтнинг ўзида бу мамлакат Ислом дунёсининг энг ривожланган давлатларидан бири ҳисобланади. Малайзия билан яқинлашиш истаги заминида иқтисодий манфаатларнинг борлигига шубҳа йўқ. Расмий Тошкент мамлакат иқтисодиёти учун қўшимча сармоя қидирмоқда¸ - дейди Алишер Илҳомов.\nТаҳлилчилар фикрича, президент Каримов Россия, Хитой ва Ғарб ҳукуматларига улар баробарида Ўзбекистонга қизиқиш билдираётган бошқа географик ҳудудлар ҳам борлигини намойиш этишга уринмоқда.\nКўп йиллар давомида Малайзияда ўз шахсий бизнесини юргизиб келаётган тадбиркор Илдуз Рафиқов Ўзбекистоннинг Малайзияга ортган қизиқишини бу давлатнинг халқаро молиявий бўҳронни четлаб ўтишга қодир бўлгани билан изоҳлайди.\n- Малайзия томони ҳам ўз бизнес алоқаларини кенгайтиришни истайди. Бу ердаги трансмиллий корпорациялар табиийки¸ Марказий Осиёнинг бой энергетик ва меҳнат бозорига чиқиш ниятида¸ – дейди Илдуз Рафиқов.\nПрезидент Каримов нафақат малайзияча молиявий бошқарув ва Малайзия сармоялари¸ балки¸ айтилишича¸ давлат бошқарувида Малайзия бош вазири тарғиб этаётган “Ал-Ислам Ал-Ҳазорий” тамойилларини қабул қилишга қизиқиш кўрсатмоқда.\nХабарларга кўра, бу қизиқишни Каримов Бадавий шахсий сўзлашуви чоғида тилга олган. Давлат ўртасидаги иқтисодий алоқалар истиқболлари бир қадар ижобий баҳоланаётганига қарамасдан, Каримовнинг давлат бошқарувида Ислом талабларига риоя этишига уламолар шубҳа билан қарамоқда. Таниқли уламо Обид Қори Назаров гапиради.\n- Малайзия бўладими¸ Саудия бўладими¸ Америка бўладими қайси давлат билан бўлишидан қатъий назар агар Ўзбекистон ҳозир мана шу давлатларга яқинлашиб ибрат оламиз деса¸ унга ишониб бўлмайди. Қани эди шу Малайзиядаги бўлган муҳит¸ мусулмонларга бўлган ҳурмат¸ Исломга бўлган ҳақиқий¸ чинакам ихлос Ўзбекистонда бўлса!\nАйни пайтда Малайзиянинг мусулмон жамоаси орасида Ўзбекистоннинг Ислом дунёсида катта аҳамият касб этаётган Бухоро, Самарқанд шаҳарлари яхши таниш.\nБу эса¸ расмийлар ва таҳлилчилар эътирофича, туризмни янада йўлга қўйиш учун яхши асос бўлиши мумкин.\nШунингдек¸ Малайзиянинг Ўзбекистондаги ишсизликдан қийналиб¸ хориждан ўзига имкон излаëтган меҳнат лашкари учун янги оҳанрабога айланиши ҳам эҳтимолга яқин кўринаëтир.


Боснияда полиция муслималарни қувиб солди\n26 ноябр 2020, Тошкент вақти: 14:22\nБосниялик полициячилар 1995 йили Сребреницада содир бўлган қатлиом чоғида ўз яқинларини йўқотган жойга келган муслималарни тарқатиб юборди.\nПолиция мазкур ҳодиса чоғида куч ишлатмаганини таъкидламоқда. Бироқ аёллар полициячилар томонидан калтакланганларини, улардан саккиз нафари тан жароҳати олганларини айтмоқдалар.\nМаҳаллий радиостанция нохуш ҳодиса шанба куни 150 чоғли аёл Сребреница яқинида жойлашган Кравица деган жойдаги эрлари ва ўғиллари ўлдирилган бинога кирмоқчи бўлган пайтда содир бўлганини хабар қилди.\n1995 йил июл ойида босниялик серблар Сребреницани ишғол қилиб, у ерда саккиз мингдан зиёд мусулмонни – эркаклар ва ўғил болаларни ўлдиргандилар.\nСребреницадаги қатлиом Иккинчи жаҳон уруши тугаганидан буён Европа ҳудудида содир этилган энг мудҳиш ваҳшийлик ўлароқ эътироф этилган.


ВАТАН ҲИМОЯСИ — ОЛИЙ БУРЧ\nБугун мустақил Ватанимиз сарҳадларини ишончли ҳимоя қилишга қодир, тинчлик ва осойишталик каби бебаҳо неъматимизни асраб-авайлайдиган профессионал армиямизга эгамиз. Унда ҳам руҳан, ҳам жисмонан соғлом, ўзига ишонган ўғлонлар хизмат қилаяпти.\nБиринчи Президентимиз Ислом Каримов Ватан ҳимоячиларига, улар тимсолида Ватан ҳимоясига дахлдорлик ҳиссини туйган ҳар бир юртдошимизга қарата армиямизнинг қуч қудратидан қониққан ҳолатда яна бир асосий вазифамиз хусусида шундай деган эди: “Миллий армиямизни шакллантириш ва ислоҳ қилиш жараёнида тўпланган тажрибани барча тоифадаги ҳарбий хизматчилар, чақириқ ёшига етмаган ўғлонларимиз ўртасида ҳар томонлама тарғиб қилиш ва аниқ мақсадга йўналтирилган ишларни ташкил этишда кенг қўллаш фаолиятимизнинг муҳим йўналиши ҳисобланади”.\nБу йўналишда Олий ва ўрта махсус таълим вазирлиги томонидан коллеж ва лицейларда алоҳида ҳам назарий, ҳам амалий билим ва кўникмаларни ўз ичига олган махсус чақириққача ёшларни тайёрлаш фани ишлаб чиқилиб, ўқув тизимига киритилган.\n— Ўқув режамизда назарий жиҳатдан ўқиб-ўрганган билимларни амалиёт дарсларида мустаҳкамлашга алоҳида эътибор қаратилган, — дейди Тошкент шаҳар Маданият коллежи ЧЁТ фани ўқитувчиси, истеъфодаги майор Тоҳир Ғаниев. — Бунда, асосан, ўқув-отиш дарслари, турли хил ҳаракатли ҳамда интеллектуал мусобақалар ўтказиш, ҳарбий қисм ва музейларга саёҳатлар уюштириш кабилар назарда тутилган.\nЎқув муассасаларида таълим-тарбия бериш билан бир қаторда чақириқ ёшига тўлмаган ўқувчи ёшларни босқичма-босқич армия ҳаётига тайёрлаб бориш уларнинг келгусидаги хизмат бурчларини аъло даражада ўташларида катта замин вазифасини ўтайди.\n— Бугун ҳарбий хизматга бориш ҳар бир йигит учун шараф ишига айланган, — дейди Қашқадарё вилояти Деҳқонобод туманидан ҳарбий хизматга чақирилган Темурбек Хушбоқов. — Мен ҳам бу йил ана шу мардлик мактабига йўл олаяпман. Бунда, албатта, коллежда ўқиган ЧЁТ фани орқали армия ҳаёти, аскарнинг хизматдаги масъулияти ҳақида олган билим ва кўникмаларим қўл келади, деб ўйлайман. Ватан ҳимоячиси бўлишга тайёрман.\n— Она юртига хизмат қилиш ҳар бир инсоннинг олий бурчи ҳисобланади. Бунда, айниқса, йигитларнинг масъулияти катта. Негаки, улар оила қўрғони ота-онаси, яқинлари, суюкли ёрининг тинч ва осойишта, сиҳат-саломат юришлари учун бурчлидир, — дейди Маданият коллежи фольклор гуруҳи талабаси, Россиянинг Санк-Петербург шаҳрида ўтказилган халқаро танлов ғолибаси Гулруҳ Султонова. — Шунинг учун бўлса керак, Ватан ҳимоячиларига меҳрим бўлакча. Ҳар доим укаларимга отам каби аскар бўлишлари кераклигини айтаман. Ҳар йили Ватан олдидаги шарафли бурчини ўташга отланган ўғлонларимизни куй ва қўшиқ садолари остида кузатиш ва кутиб олиш маросимлари учун коллежимизда қўшиқчи ва созанда талаба қизлардан иборат ансамбль ташкил этилади. Бир неча йилдан бери ана шундай маросимларда қатнашиб, юзу кўзларида ўзига бўлган қатъий ишонч ва шижоат акс этган тоғдек суянчларимизни кўриб, ўзимда фахр ва ғурур туйғуларини туяман.\nБугун кўпчилик ёшлар катта ҳаёт остонасига қадамни мардлик мактабида ўз муқаддас бурчини ўташдан бошламоқда. Бу эса чақириқ ёшигача бўлган ўсмир йигитлар ўртасида мардлик мактабига боришни хоҳловчи ёшлар сафи тобора ошаётгани, бу эса Ватанимизнинг бўлғуси ҳимоячиларидан нафақат ўз соғлигига эътибор қаратиши, балки ҳар томонлама пухта билим эгаллаб, бошланғич ҳарбий таълим бўйича ҳам янада яхшироқ билим ва кўникма олиш талабини қўяди.


Daily Archives Четверг Ноябрь 7th, 2013\nЧетверг Ноябрь 7th, 2013, Posted in ЎЗБЕКЧА, Хандалар Нет комментариев.\n— Товуқ инсонга қандай фойда келтиради? – деди зоология ўқитувчиси ўқувчи қизга.\n— Тухум беради.\n— Пишириб еймиз.\n— Ўқувчи жим қолганини кўриб, ўқитувчи унга ёрдамлашди:\n— Ёстиғингда нима бор?\n— Бит, — деб жавоб берди.\n— Нега овқатни оз солдингиз?\n— Дарсга кеч қолманглар дедим-да, — дея жавоб қилди ошпаз.\nСизларга шундай антиқа глобус ясаттириб берсам ҳам уни тоза тутма...\nБиз учун барча қулайликлар яратилмоқда\nЧетверг Ноябрь 7th, 2013, Posted in Мактаб хаёти, ЎЗБЕКЧА Нет комментариев.\nМактабимиз биносининг қурилганига 50 йил бўлиб қолгани учун, унинг айрим жойлари таъмирга муҳтож бўлиб қолган эди. Қишлоқ хукумати, мактаб маъмурияти кейинги йилларда бу ишга алоҳида эътибор бериб, қисқа муддат ичидаёқ кўзга кўринарли ишларни амалга оширишди.\nБоткен вилояти Қадамжой тумани Учқўрғон қишлоғидаги А. С. Пушкин номли ўрта мактабнинг аълочи ўқувчилари (чапдан-ўнгга) 9-синф ўқувчиси Мухтор Мамажонов, 10-синф ўқувчилари Нозимахон Охунжонова, Мушарраф Тилаволдиева ва Мурод Исмоиловлар.\nБоткен вилояти Қизилқия шаҳридаги Алишер Навоий номли ўрта мактабнинг аълочи ўқувчилари (чапдан-ўнгга) 5-синф ўқувчиси Маҳфират Носиржонова, 6-синф ўқувчилари Жамшид Тўх...


Дайибекова, Плиего, Обвинцева каби қиличбозларимиз лицензион турнирда иштирок этиш учун курашишмоқда / Olamsport.com\nДайибекова, Плиего, Обвинцева каби қиличбозларимиз лицензион турнирда иштирок этиш учун курашишмоқда\nТеглар : ҚиличбозликПаола ПлиегоЗайнаб ДайибековаЯна Обвинцева\n24-26 апрель кунлари пойтахтимиз қиличбозлик бўйича Осиё-Океания минтақалари учун Токио-2020 Олимпия ўйинларига йўлланма берувчи мусобақага мезбонлик қилади.\nҲозирда терма жамоамиз мазкур турнирга қизғин ҳозирлик кўрмоқда.\nҚайд этиш жоиз, мусобақада жаҳон рейтинги орқали Олимпиадага йўлланма ололмаган давлатлар ҳар бир йўналишда бир нафардан спортчини рўйхатдан ўтказиши мумкин. Бир қатор йўналишларда терма жамоамизда ички рақобат кучли. Шу боис мураббийлар ҳозирда кимнинг тайёргарлиги юқори даражада эканлигини кўриши учун терма жамоа вакиллари орасида саралаш мусобақаси ўтказилмоқда. Бугун МОҚ ҳамда Ўзбекистон қиличбозлик федерацияси раиси Рустам Шоабдураҳмонов мазкур жараённи кузатиб бориш учун терма жамоа базасига ташриф буюрди. Унга МОҚ раиси ўринбосари Шерзод Ташматов ҳамроҳлик қилди.\nМазкур саралаш мусобақаси 15-17 апрель кунлари аёллар ўртасида сабля йўналишида бўлиб ўтади. Саралаш жангларига 13 нафар спортчи жалб этилган бўлиб, улар орасида асосий рақобат Зайнаб Дайибекова, Паола Плиего ҳамда Яна Обвинцева ўртасида кечиши кутилмоқда. Шаффофлик учун беллашувларни хориждан чақирилган халқаро тоифадаги ҳакамлар бошқариб боришмоқда.\nЯна бир аҳамиятли жиҳати, мазкур мусобақа аввалидан ўз фикр ва маслаҳатлари билан ўртоқлашиш учун Пан-Америка қиличбозлик конфедерациясини бошқариб бораётган ҳамюртимиз Виталий Логвин ҳам айни вақтда Тошкентда бўлиб турибди. Эслатиб ўтамиз, лицензион мусобақада фақат олтин медаль соҳибларигина Токио-2020 Олимпиадаси иштирокчисига айланади.\nUFC чемпиони Ян Блахович Хамзат Чимаевга "ответ" қилди 5\nРасман: UFC 266 кечасининг марказий жанги маълум + ПОСТEР 1


Тарихда илк бор ЙТҲ қурбонлари ва жароҳатланганлар Қозоғистондан Ўзбекистонга олиб келинмоқда » Новости Узбекистана сегодня: nuz.uz\nНовости Узбекистана → Чойхона → Тарихда илк бор ЙТҲ қурбонлари ва жароҳатланганлар Қозоғистондан Ўзбекистонга олиб келинмоқда\n24-06-2017 13:03 0 634 Рейтинг1 Чоп этиш\nТарихда илк бор ЙТҲ қурбонлари ва жароҳатланганлар Қозоғистондан Ўзбекистонга олиб келинмоқда\nМахсус рейс бугун эрталаб Актобе шаҳридан Ўзбекистонга қараб йўл олган.\nБугун, 24 июнь куни Қозоғистоннинг Актобе вилояти ҳудудида рўй берган ЙТҲ оқибатида ҳалок бўлган 9 нафар ва жароҳатланган 38 нафар ўзбекистонликлар учун юборилган махсус самолёт Ўзбекистонга йўл олди.\nҚозоғистондаги Ўзбекистон элчихонаси консуллик бўлими ходимлари Актобе шаҳрига етиб борган эди. Улар республика ва маҳаллий ҳукумат органлари билан келишган ҳолда ЙТҲ қурбонлари ва жабрдийдаларига барча ёрдамларини аямасликларини билдириб, махсус рейс билан Ўзбекистонга олиб келинишини айтишган эди.\nҲукумат топшириғи билан Ўзбекистон Республикаси Мудофаа вазирлигининг қўшни мамлакатга етиб борган шифокорлари маҳаллий ҳамкасблари билан жароҳатланганларни кўздан кечиришди ва Ўзбекистонга олиб келиш бўйича қарор қабул қилишди.\nЎзбекистон элчихонасининг хабар беришича, махсус рейс бугун эрталаб Актобе шаҳридан Ўзбекистонга қараб йўл олган.\nТашқи ишлар вазирлигидан сайтимизга хабар беришларича, ушбу амалиёт Ўзбекистон тарихида илк марта кузатилмоқда. Олдинлари жасадларни Ватанга қайтариш бўйича “Ўзбекистон ҳаво йўллари” МАК шуғулланар эди. Бу сафаргиси эса ТИВ ва ФВВ ҳамкорлигида амалга оширилган тезкор ташаббус бўлди ҳамда бу ўз натижасини бермоқда.\nБугун 19 феврал I Халқаро авиация форумига старт берилади\nBВС сайтида 2020 йил 15 февраль куни эълон қилинган “қирғиз тадбиркори: Ўзбекистон ДХХ 650 минг долларимни олиб, боламни қамоққа тиқди” сарлавҳали мақолага оид


Акбар Нурматов. Акутагава сийрати билан юзлашганда - www.ziyouz.uz\nБош саҳифа Илм ва фанАдабиётАкбар Нурматов. Акутагава сийрати билан юзлашганда\nЧоп этилган 03.06.2013 МуаллифZiyouz.uz\nАкутагава Рюноске япон адабиётини жаҳонга танитган ижодкор. Бу адиб ижоди ХХ аср жаҳон адабиётининг энг мураккаб, ёрқин ва кабир ҳодисаларидан биридир.\nУ ўз ижодида япон ва Европа маданиятини уйғунлаштирган. Авлод-аждоди зиёлилардан бўлган (унинг ота-боболари Эдо даврида, 1663 — 1867-йилларда машҳур ёзувчи ва олим бўлишган) оилада дунёга келган Акутагава хитой классик адабиёти, қадимги япон поэзияси ва тасвирий санъати таъсирида ўсди. Шунингдек, у инглиз адабиёти бўйича ҳам йирик мутахассис эди. Акутагава 1916 йили Токио университетининг инглиз адабиёти бўлимини битириб, Камакурада 3 йил инглиз тилидан дарс беради. 1918 йили эса Токиога қайтиб келади ва ўз ҳаётини бутунлай бадиий адабиётга бағишлайди.\nАкутагава талабалик йилларидаёқ матбуотда илк ҳикоялари билан қатнашган. Ўша пайтларда у машҳур ёзувчи Нацумэ Сосэки эътиборига тушади ва у билан яқин алоқада бўлади. Нацумэга, айниқса, унинг “Бурун” ҳикояси (1916) жуда маъқул бўлади. “Бу ҳикоя — деб ёзганди Н.Сосэки, — ўта нозик дид ва ҳақиқий юмор билан суғорилган. Унда ортиқча ҳазилларсиз чиндан кулгили воқеа тасвирланган. Шу билан бирга, мавзунинг янгилиги ҳам ҳайратга солади кишини. Ҳикоя композицияси ўта таъсирли ва ажойиб қурилган. Мен ҳайратдаман! Муаллиф яна шундай ҳикоялардан 5-10тасини ёзса, бас, шунда сизлар унга тенг келадиган бошқа моҳир сўз устасини тополмайсиз”. Нацумэнинг бу башорати кейинчалик ўз тасдиғини топди.\nҲажман ихчам “Ўргимчак тўри” номли ҳикоясида ўта ёвуз, одамларни шафқатсизларча ўлдирган қароқчи Кандатанинг вафотидан сўнг дўзахга тушгани тасвирланади. Дўзах қозонида қайнаб азобланаётган Кандатага юқоридан бир ўргимчак (у тириклигида шу ўргимчакнинг ҳаётини сақлаб қолган эди) ипини ташлайди. У ипга ёпишиб юқорига кўтарила бошлайди, дўзах қозонидан узоқлашиб пастга қараса, дўзахдагилар ўргимчак ипига ёпишиб, унинг орқасидан чиқиб келишаяпти. Ўргимчак ипи ҳаммани кўтаролмайди-ку, дея у ўзидан пастда келаётган одамнинг бошидан тепа бошлайди. Бироқ ип у ушлаб турган жойидан узилиб, уларнинг бари яна дўзах қаърига тушиб кетишади…\nДафъатан бу ҳикояни изоҳлаш қийин. Шу ўринда бобокалонимиз Имом ал-Бухорий ҳадисларидан бири ёдга келади. Унда пайғамбаримиз (с.а.в.)нинг “Бир банда жаннат аҳлига мансуб ишларни қилиб юриб, пировардида дўзах аҳлига мансуб ишни қилиб қўйгай ва бир банда дўзах аҳлига мансуб ишни қилиб юриб, пировардида жаннат аҳлига мансуб ишни қилиб қўйгай. Дарҳақиқат, амаллар хотимасига кўра баҳолангайдур!”, деган гаплари келтирилган. Шу мантиқдан келиб чиқадиган бўлсак, ёзувчи бу ҳикоясида инсон характерини, унинг тийнатини синаб кўрувчи фавқулодда бир вазиятини танлаган. Дарҳақиқат, “Мен мавзу танлайман ва уни ҳикоямда ёритишга ҳаракат қиламан, — деган эди Акутагава. — Мавзуни бадиий жиҳатдан таъсирли чиқариш учун менга фавқулодда ҳолатлар зарур. Аммо мен фавқулодда ҳолат ҳақида унинг айни фавқулоддалиги учун ҳикоя қилолмайман. Ушбу қийинчиликдан қутулишнинг бирдан-бир йўли воқеаларни ўтган замонга, қадим-қадим дунёга кўчириш. Тарихий воқеа ҳақида ёзишимга қарамасдан, менда бу воқеага нисбатан тарихчи сифатида қизиқиш йўқ”.\nҲақиқатан ҳам, Акутагава қайси даврга оид воқеани тасвирлашидан қатъи назар, доимо инсон қалбининг жумбоқли сирларига эътиборни қаратади. У ҳикояларида муамоларни ҳал этиб бермайди. Ўзувчининг асосий мақсади воқеа-ҳодисаларни айнан кўрсатиш. Умуман, воқеа-ҳодисалар Акутагава асарларида бир қолипдаги тайёр нуқтаи назардан туриб тасвирланмаган. У ҳаётнинг нақадар мураккаблигини, инсоннинг битмас-туганмас ички дунёсини, қалб кенглигининг чексиз-чегарасизлигини теран англаган. Адиб ҳаётий саволларга бир маънода ёки бир қолипда жавоб қайтариш доим ҳам ҳақиқатга тўғри келавермаслигини исботлашга ҳаракат қилади. “Тўқайда” номли ҳикоясида у ҳар қандай воқеага бир хил тарзда жавоб қайтариш нотўғрилигини кўрсатиб берган. Ҳикоянинг қисқача мазмуни шундай: судда қароқчи бир эр-хотинни тўқайзорга алдаб олиб бориб, эрини жангда ўлдириб, хотинини тортиб олдим, дейди. Аёл эса қароқчи эримни дарахтга боғлаб қўйиб, номусимга тегди, бунинг гувоҳи бўлгани учун эримни ўзим ўлдирдим, дейди. Арвоҳнинг ўзи келиб бундай шармандаликни кўрганимдан сўнг ор-номусимга чидолмасдан ўзимни-ўзим ўлдирдим, дейди… Хуллас, ҳикояда бир қотилликнинг уч хил талқини берилган ва уларнинг ҳар қайсиси ҳам ҳақиқатга тўғри келади. Ҳар уч талқинда ҳам ўша вазиятдаги ҳолат, характер, ҳаракат мантиқан исботланган. Бу ерда ўқувчи қайси бирига ишонишни билмайди. Ушбу ҳикоя асосида суратга олинган машҳур режиссёр Акиро Курасава филмида ҳам бунга аниқ жавоб топа олмайсиз.\nАкутагава инсоннинг ботиний оламини англашга интилади. Агар аксарият япон ёзувчилари ижодининг асосий қисмини инсон ва унинг жамият билан ўзаро муносабатлари ташкил этса, Акутагавани фақат инсон, унинг табиати, айнияти ва ички олами қизиқтирган. Инсон — ким у? Унинг қалб ҳаракатини қандай тушуниш мумкин? Инсон қалбида нималар мангу ва ўзгармас, нималар ўткинчи ёки вақт тақозоси, яшаш тарзи туфайли юзага келган? Инсон характерининг ёруғ ва қоронғи томонлари, эзгулик ва ёвузлик хислатлари асли қаердан пайдо бўлади? Ўзувчи ўз нигоҳини бутунлай инсон руҳияти, психологиясининг ҳали кашф этилмаган томонларига қаратади. Яъни инсон қалбининг кенглигини ўрганади. Акутагава инсоннинг ўзига хос кичик дунё эканини бошқалардан кўра теранроқ англаган. Зеро, инсонни чуқур билгандан сўнггина дунёни, унинг сирларини англаш мумкин. Вақт, замон, яшаш мажбуриятлари инсон характерида у ёки бу тарзда из қолдиради, албатта. Лекин инсонда булардан ташқари яна бир нарса — Тангри томонидан инъом этилган ўзгармас илоҳий бир ҳилқат ҳам мавжуд. Акутагава айнан шу ҳилқатни кашф этиш учун умрини бағишлади. У эски ҳақиқат изидан — ғоятда мураккаб ва машаққатли бўлган ўз-ўзини англаш йўлидан борди.\nАкутагавагача бўлган япон адабиётидаги қаҳрамонлар аксарияти одатда жамиятдан четлашган, хилватга чекинган кишилар эди. Лекин шундай бўлишига қарамасдан, уларнинг кўпчилиги жамият ҳаётининг ажралмас қисми сифатида иштирок этарди. Акутагавани эса жамият ва инсон муносабатлари унчалик қизиқтирмаган, у инсонни қандай бўлса шундайлигича ўрганган. Унинг эътиборини замон ва маконнинг ўзаро алоқалари ҳам торта олмайди. Унинг асарларидаги воқеалар силсиласи хоҳ фантастик дунёга, хоҳ ер тагига, хоҳ дўзахга, хоҳ жаннатга боғланишидан қатъи назар, адиб инсон ботинидаги замонга, даврга боғлиқ бўлмаган хусусиятларни излар эди. Шу сабабли, у инсон қалбини синаб кўриш учун кескин сюжетли вазиятларни топади.\nАкутагава ижоди аниқ бир изчилликдан холи. Унинг ҳикояларида инсоннинг онги остидаги нарсанинг бир лаҳзада юзага отилиб чиқиши чиройли тасвирланади. Шу ўринда “Дўзах азоби” ҳикоясини таҳлил этишга ҳаракат қилиб кўрайлик. Ҳикоя қаҳрамони рассом Ўсихидэга хўжайини Хорикава дўзах картинасини чизишни буюради. Кўриниши ўта хунук бўлган рассом Ўсихидэнинг ғалати одатлари бор эди. Масалан, у дўзах картинасининг ҳар бир эпизодини шогирдлари устида синаб кўради. Чунончи, бир шогирдини илонга чақтириб, унинг изтиробли ўлимини картинага кўчиради. Хўжайини чизишни буюрган картинанинг марказида ёнаётган аёл танаси тасвирланиши керак эди. Табиий, рассом буни ўз кўзи билан кўрмагунича тасвирлай олмайди. Бу ҳақда у хўжайинига мурожаат қилади. Айёр ва шафқатсиз Хорикава рассомнинг кўзи олдида унинг яккаю ягона қизини ёқишни буюради. Бу билан хўжайин ўжар Ўсихидэнинг ақлини жойига солиб қўйиш ва бир вақтлар унга рад жавобини берган қизидан ҳам ўч олмоқчи эди. Оловда ўз қизининг ёнаётганини кўрган Ўсихидэни ёзувчи шундай тасвирлайди:\n“У ўзини билмаган ҳолда каретага ташланмоқчи бўлди, лекин шу пайт, айни тана ёна бошлаганда тик қотиб қолди, қўлларини олдинга чўзганча кўзини узмасдан, ютиб юборгувчи нигоҳла ўша томонга қараб қолди… Ғайритабиий ҳолат юзага келган эди: шу вақтгача гўё дўзах азобини тортиб келган Ёсихидэ, кўкрагига қўлларини чалиштирганча, ҳатто хўжайинининг борлигини ҳам унутган, ажин босган юзида тасвирлаб бўлмас бир ҳаяжон, эсдан оздиргувчи бир ҳайрат муҳрланиб қолган эди. Гўё унинг кўзлари олов гирдобида ёнаётган қизини ҳам кўрмаётгандек эди. Қизил аланганинг гўзаллиги ва унда чирпирак бўлиб ёнаётган аёл танаси унинг қалбини чексиз ҳайратга солган ва бутунлай мафтун этиб қўйган эди”. Ушбу тасвирдан ҳам кўринадики, демак, инсондан ҳам кучлироқ яна нимадир бор экан. Тўғри ҳикоя сўнггида Ёсихидэ “Дўзах азоби” картинасини тугатиб, ўзини осади. Ёзувчи бу ҳикоясида инсон қалбининг энг юқори нуқтага кўтарилган ҳолатини тасвирлайди. Унинг фикрича, инсон инсонийлигини йўқотгандан сўнг қолган барчаси арзимаган нарсага айланади. Лекин бу ерда Акутагава рассомни айбламоқчи эмас. Ёсихидэ нимаики қилган бўлса, ўз ихтиёри билан бажармади. Баъзи бир ҳолатлар борки, у инсон иродасига бўйсунмайди, бу ҳолатни даҳонинг илоҳий илҳоми келган лаҳзага ўхшатиш мумкин. Илҳом гирдобига тушиб қолган, деярли ҳушсиз, номаълум, англаб ва енгиб бўлмайдиган бир куч унинг ўзини, ҳатто бутун борлиқни унутишга мажбур этади. Олий ижодий хилқат — бу кўкнинг иродаси. Ўша хилқат унинг қўлларини ҳаракатлантира бошлайди, бунга қаршилик кўрсатишга эса унинг қурби етмайди. Ушбу хилқатга маҳкум этилган инсон айбдор эмас, уни бу ҳолатда айблаб бўлмайди. “Дўзах азоби” — бу олий хилқат учун тўловдир.\n“Бизнинг ўзимизда нимаики бўлса, уни охиригача такомиллаштирмоғимиз керак. Мукаммалликка етишиш ва будда бўлишимиз учун берилган яккаю ягона йўл шундан иборат”, дейди Акутагаванинг ўзи. Дарҳақиқат, инсон ўзидаги барча имкониятларни тўласича намоён этгандан сўнггина ўзининг кичкина “мен”и чегарасидан чиқа олади.\nЖаҳон тиллари университети докторанти\n«Ўзбекистон адабиёти ва санъати» газетасининг 2004 йил 8-сонидан олинди.\n← Аввалги Аввалги Ҳамза Ҳакимзода Ниёзий (1889-1929)\nКейинги → Кейинги: Абдурауф Фитрат (1886-1938)


Столтенберг НАТОнинг 2018 йилги режалари ҳақида гапирди\n13:51 / 09.10.2017\nРоссияга алоқадор муносабатлар, Европа Иттифоқи билан ҳамкорлик ва НАТОнинг модернизацияси 2018 йилда Брюсселда бўлиб ўтадиган Шимолий Атлантика альянсининг саммитида кўриб чиқилади. Бу ҳақда НАТО бош котиби Йенс Столтенберг маълум қилган.\n«Биз НАТОнинг кейинги саммитига тайёргарликни бошладик, у Брюсселда келаси йили янги бош қароргоҳимизда бўлиб ўтади. Биз коллектив мудофаани модернизация қилиб, жануб ва шарқдаги қўшни мамлакатларга барқарорлик ҳамда хавфсизликни келтиришга ёрдам бериб, Уэльс ва Варшава саммитларида қабул қилинган қарорлар асосида ишлашда давом этамиз», - деди Столтенберг Бухарестда НАТО Парламент ассамблеяси йиғилишида сўзга чиқиб.\nУнинг сўзларига кўра, «Россия билан муносабатлар, албатта, муҳим мавзу бўлади, шунингдек Европа Иттифоқи билан ҳамкорлик ва альянсни модернизация қилишни давом эттириш ҳам етакчи ўрин тутади».\nТрамп қайси давлат деб Учинчи жаҳон уруши бошланиши мумкинлигини айтди\nРоссия ТИВдагилар НАТОни «бефойда ҳарбий блок» деб аташди\n09:35 / 14.07.2018\nРуминия ҳудудида НАТО қўмондонлик маркази жойлаштирилади\n22:29 / 12.07.2018


Матбуот масалалари | Jahonnoma\nАҳмаджон ака самимий инсон ва у кишини ҳурмат қиламан, аммо бу фикрга қўшилмайман. Чунки матбуот эркинлиги демак – инсон ўз фикри, қарашлари, таклифлари, тушунчаларини матбуотнинг бирор бир воситаси орқали очиқ айтиши ва халқнинг матбуот орқали барча маълумотларни бор ҳолича олиш имконияти демакдир.\nБунинг учун кадрларни алоҳида тайёргарликдан ўтказиш – бу совет, коммунистик режимга хос эди. Бугун фикр айтиш ва газета макетини чизишни қориштириб юбормаслигимиз керак.\nАслида журналист кадрлар тайёрлаш масаласи давлат учун жиддий ва бунга чинакамига эътибор берадиган давлатни қутламоқ даркор. Бирок матбуот эркинлигини журналист кадрлар тайёрлашга боғламоқ сиёсий хатодир.\nМатбуот тўртинчи ҳокимият. Бу қоида асосан демократик жамиятларда ишлайди. Авторитар ёки диктатура шароитида матбуот биринчи ҳокимиятнинг маддоҳига айланади ва ўз кучи, мавқеидан маҳрум бўлади.\nЎзбекистонда демократик жамият қуриш учун сўз берилмоқда. Бунинг биринчи одими матбуот эркинлиги бўлиши зарур. Кимдир чиқиб йўқ, илк одим инсон ҳақлари ёки сиёсий ташкилотларга бериладиган эркинлик бўлиши лозим, дейиши ҳам мумкин ва бу товуқ олдин пайдо бўлганми ёки тухумми дегандек гап.\nБунга Ўзбекистонда тўртинчи ҳокимиятни юритадиган журналист кадрлар борми, деган саволга жавоб бериш жараёнида тўхталамиз.\nБиринчидан, ҳақиқий сиёсатчи энг аввало журналистдир. Шу боис журналист кадр йўқ дейиш сиёсатчи йўқ деган маънога келади. Журналист – давлат арбобидир.\nАйни пайтда давлат арбоби – журналистдир. Демак, сиёсатчига, давлат арбобига ҳам бугун эркин фикр билдириш, ўз қарашларини очиқ айтиш минбари зарур.\nИккинчидан, ҳар қандай сиёсий партия ёки ташкилотнинг асоси унинг матбуотидир.\nМатбуоти бўлмаган сиёсий партия кўр, кар ва гунглардан иборат бир гуруҳга айланади. Шундай экан, эркин матбуоти бўлмаган сиёсий партия фаолиятининг ҳам бундан фарқи йўқ. Бу ерда энди қизил олма, кўк олма бир олма дейиш мумкин эмас.\nУчинчидан, матбуот сиёсий қурол ва қудратли минбар, миллатниннг манфаатларини очиқ ҳимоя қиладиган муассасадир. Халқ ўз дардини англатиш ҳуқуқини эркин матбуот шароитидагина қўлга киритади.\nДемак халқ энг катта манба ва бу аввало журналист кадрлар тайёрлаш керак деган гапни яна бир бор пучга чиқаради.\nХалқ ўз дардини англатмоқ учун бирор бир факультетни битириши ёки алоҳида тарбия олиши ёхуд бирор жойдан тажриба ўрганиб келишга эҳтиёжи йўқ.\nТўртинчидан, Ўзбекистонда малакали, маҳоратли журналистлар оз эмас. Қайта қуриш йилларини эсланг, одамлар китоб ўқишни бир четга суриб қўйишди. Чунки бўш вақтларининг асосий қисмида газета ўкишарди. Газета дўконлари ёнида саҳардан навбат бошланарди. Юзлаб журналистлар замонанинг энг долзарб масалаларини кун ёриғига олиб чиқардилар ва ҳеч ким у пайтда эркин матбуот учун аввал журналист кадрлар тайёрлаш керак, демасди.\nЎша йиллари ўзбек журналистикаси катта синовдан ўтди ва матбуот расман бўғилмаганда бугунга келиб маънавиятимиз бу қудратли манбадан маҳрум қолмаган бўларди.\nБешинчидан, бугунги реал ҳаётга назар солинса, гарчи шароит тақозоси билан четда нашр этилаётган бўлса-да, ўзбек эркин матбуоти намуналари ҳам мавжуд. Масалан, «Ҳаракат» журнали, «Янги мустақил ҳафталик», «Эрк», «Бирлик» газеталари бунинг мисолидир.\nБулар асосан ҳукуматни танқид қилиш билан овора, деган фикрга ҳам қўшилиш қийин. Бундай танқидни уларнинг мухолифат нашри бўлганликлари оқлайди.\nКолаверса, кейинги пайтда бу нашрларнинг айримлари жиддий, сиёсий, иқтисодий ва маънавий масалаларни ҳам эркин таҳлил қила бошладилар. Яъни бу нашрлар алтернатив фикр манбаига айланди.\nБир сўз билан эркин матбуот бўшлиғини тўлдиришга хизмат қилмокдалар.\nХуллас, Ўзбекистонда демократик шароитларда ишлаш учун журналист кадрлар етиштиришимиз керак, деган фикрнинг асоссиз эканлигига беш далил келтирдик. Аслида яна бир қатор далилларни санаш мумкин.\nЛекин шунинг ўзи ҳам кўрсатадики, эркин матбуот шароитида фаолият кўрсатиш учун асос ҳам, кадр ҳам мавжуд.\nУлар фақат эркин нафас олишни, яъни демократия шамолини кутиб турибдилар.\nFiled under: Kundalik | Tagged: matbuot |\n« Яқингинадаги тарихимиздан 20 йил ўтибди… »


Ўртоқлик учрашуви. Ўзбекистон U-16 - Қатар U-16 - 3:3 / CHAMPIONAT.asia\n01:18“Челси” ва “Манчестер Сити” А серияда энг ёш “дубл” муаллифига қизиқиш билдиришмоқда 2 01:09Испания чемпионати. “Валенсия” йирик ғалабага эришди, Дзадза хет-трикка... 1 00:54Азар жорий мавсумда илк марта майдонга тушиши мумкин 2 00:33Мухлисларнинг кам ташрифи сабабли “Сельта” клуби жаримага тортилди 8 23:56Сибасаки жароҳат олди 4 23:35Италиялик сиёсатчи Дибалани Шимолий Кореяга жўнатишни таклиф қилди 12 22:55“ПСЖ” президенти: “Неймар ва Кавани ўртасида ҳеч қандай зиддият йўқ” 8 22:22Балотелли Неймарга: "Сен ПСЖда пенальти тепишни ҳатто сўраб ўтирмаслигинг керак" 21 22:03“Бухоро” аъзолари навбатдаги учрашувга тайёргарлик кўрмоқда 20 21:55Серхио Рамос "Реал"да йилига 12 миллион евро ишлайди 26 21:39Бобур Акбаров ва унинг жамоаси супер лигага чиқиш арафасида 2 21:26Месси ва Суарез аёллари билан бирга концертга тушишди + ФОТО 28 20:58Неймар Формула-1 юлдузи ва "Victoria's Secret" модели билан ажойиб оқшомда иштирок этди + ФОТО 19 20:39"Қўқон-1912": Қувондиқ Рўзиев ўғил фарзандли бўлди 17 20:32Матея Кежман: "Мадрид, Манчестер ва Миланда Милинкович-Савичга катта қизиқиши бор" 2\nЎртоқлик учрашуви. Ўзбекистон U-16 - Қатар U-16 - 3:3\nU-16 ОЧ саралаш баҳсларига тайёргарлик кўраётган Темур Олимхўжаев бош мураббйилигидаги Ўзбекистон U-16 ўсмирлар терма жамоаси 17 сентябрь куни Тошкентда йиғин бошлагани ҳақида хабар бердик.\nБугун ўсмирларимиз Қатар U-16 ўсмирлар терма жамоасига қарши ўртоқлик ўйинида майдонга тушди. Соат 16:00да бошланган ўйиннинг ҳисобини шу ерда кузатиб бориш мумкин бўлди.\nУчрашувнинг 13-дақиқасида белгиланган пенальтини Жонибек Кўчимов аниқ амалга ошириб ҳисобни очди - 1:0.\n36-дақиқада Азиз Ғаниев иккинчи бор меҳмонлар дарвозасини ишғол қилди - 2:0.\n42-дақиқада қатарликлар ҳисобни қисқатиришди - 2:1. Дастлабки бўлимда мана шу ҳисоб қайд этилди. 63-дақиқада ҳисоб тенглашди - 2:2.\n73-дақиқада Кўчимов дублга эришди - 3:2. 84-дақиқада қатарликлар пенальтидан ҳисобни тенглаштиришди - 3:3.\nЎзбекистон U-16 - Қатар U-16 - 3:3 (2:1)\nГоллар: Кўчимов 13 пенальти, - 1:0.Азиз Ғаниев 36, - 2:0.Кўчимов 73, - 3:2.\nЎзбекистон U-16: Акром Ходжаев, Озодбек Қурбонов, Достонбек Бердиқулов, Илхом Алижонов, Дониёр Хошимов, Суҳроб Нуриллаев, Жаҳонгир Аҳмадов, Ойбек Нурматов, Жасур Асқаров, Азиз Ғаниев, Жонибек Кўчимов.\nЭслатиб ўтамиз, Ўзбекистон U-16 ўсмирлар терма жамоаси 25-29 сентябрь кунлари Тошкент шаҳри мезбонлик қиладиган 2014 йилги U-16 ОЧ саралаш баҳсларида Яман ҳамда Фаластин ўсмирлар терма жамоаларига қарши майдонга тушади. Саралаш баҳслари Тошкентдаги «ЖАР» стадионида бўлиб ўтади.


Америкалик адмирал: Тегишли буйруқ берилса, Хитойга ядро зарбаси беришга тайёрман\n11:21 / 27.07.2017\nФото: U.S. Navy/ Matt Brown\nАҚШ Тинч океани флоти қўмондони Скотт Свифтнинг маълум қилишича, Хитойга келаси ҳафта ядро зарбаси беришга тайёр. Бунинг учун Қўшма Штатлар президенти Дональд Трамп тегишли буйруқ бериши лозим, деб хабар қилмоқда Ассошиэйтед Пресс агентлиги.\nСвифт АҚШ ва Австралиянинг қўшма ҳарбий машқларидан сўнг Австралия университетида хавфсизлик бўйича анжуманда чиқиш қилди. Ўқувчилардан бири ундан агарда АҚШ президенти тегишли буйруқ берса, келаси ҳафта ХХРга ядро зарбаси беришга тайёрми, деб сўраган. Бунга жавобан эса Свифт: “Жавоб - ҳа” деган.\nАдмиралнинг таъкидлашича, АҚШдаги ҳар бир ҳарбий хизматчи бош қўмондон буйруқларига бош эгиш ҳақида қасамёд қабул қилган.


Ўзбекистонда юзлаб ўқитувчиларда коронавирус аниқланмоқда. Лекин ССВ барча ҳолатларни ҳам расмий статистикага киритмаяпти - Daryo\n09:40, 14.09.2020 73979\nЎзбекистоннинг турли ҳудудларида 7 сентябрдан бошлаб синов тариқасида мактаблар иш бошлади. 14 сентябрдан бошлаб эса анъанавий шаклда ўқишни бошлаган мактаблар сони 2635 тага етди. Қолган мактабларда эса ҳозирча ўқиш масофавий тарзда олиб борилади.\nМаҳаллий кенгаш депутатлари мактабларнинг ҳақиқий тайёрлиги, ҳудуддаги санитария-эпидемиологик ҳолат ва соғлиқни сақлаш тизими имкониятидан келиб чиқиб қабул қилиши белгилаб қўйилганди. Ўқувчилар мактабга қайтиши учун уларнинг ўқитувчилари ҳам соғлом бўлиши керак. Соғлиқни сақлаш вазирлиги 12 сентябрь куни Ўзбекистондаги мактаб ходимларидан коронавирусга оммавий тест олинаётгани ҳақида хабар қилганди.\n«2020 йил 11 сентябрь ҳолатига кўра, Санитария-эпидемиологик осойишталик ва жамоат саломатлиги хизмати томонидан ўрта таълим мактабларининг жами 486 521 нафар ўқитувчиларнинг 275 616 нафари (56,6 фоизи) махсус лаборатория усулида коронавирус инфекциясига текширувдан ўтказилди.\nЛаборатория таҳлили натижасида касаллик аниқланган ўқитувчилар рўйхатга олиниб, уларнинг ҳолати ҳудудларда ташкил этилган мобил тез тиббий ёрдам гуруҳлари томонидан ўрганилмоқда, касаллик симптомлари аниқланган ўқитувчилар шифохоналарда даволанишга юборилмоқда. Уларнинг аксариятида касаллик симптомсиз ва енгил шаклда кечаётгани кўринмоқда. Бундай ўқитувчиларимиз уй шароитида даволанишга ўтказилиб, белгиланган даво муолажаларга кўра, уларга бепул коронавирус бокслари (аптечкалар) етказиб бериляпти», — дейилганди ССВ хабарида.\nСоғлиқни сақлаш вазирлиги тести натижаси чиққан 275 мингдан ортиқ ходимдан қанчасида коронавирус аниқланганини очиқламади. COVID-19’га чалинган ўқитувчилар ҳақида Маҳаллий кенгашларнинг сессияларида тўлиқроқ маълумотлар келтирилмоқда.\n10 сентябрь куни Жиззах шаҳар ҳокимлиги ахборот хизмати Халқ депутатлари Жиззах шаҳар Кенгашининг ўнинчи сессияси материаллари бўйича маълумот берди.\n«Жиззах шаҳридаги умумтаълим мактаблари ўқитувчиларининг COVID-19 бўйича топширган тест натижаларига кўра 52 нафар педагог ходимларда инфекция аниқланган. Айни дамда улар тегишли тартибда даволанмоқда», — дейилади хабарда.\nБу маълумотлар ССВ ахборотларидан буткул фарқ қилади. Соғлиқни сақлаш вазирлиги маълумотлари бўйича Жиззах вилоятида сентябрь ойида фақат 4 сентябрь куни коронавирусга чалиниш билан боғлиқ ҳолатлар рўйхатга олинган бўлиб, ўша куни 8 та ҳолат аниқланган. Жиззах шаҳар ҳокимлиги хабар чиқарган кун — 10 сентябрь ҳолатига кўра ССВ Жиззах вилоятида коронавирусга чалинганларнинг 163 нафаридан 146 нафари тузалгани, 7 нафари вафот этгани, даволанишни давом эттираётганлар 10 нафарни ташкил этаётгани бўйича жадвал тақдим этганди. Ўша кундан буён бу рақамлар ўзгармади.\n«52 ўқитувчининг баъзиларида августда коронавирус аниқланган бўлса-чи?» деб ўйлайдиган бўлсак ҳам статистикалар тўғри келмайди. Чунки Соғлиқни сақлаш вазирлиги 1 августдан ҳозиргача Жиззах вилоятида 23 кишидагина касаллик қайд этилганини хабар берган.\nЖиззах вилоятининг бошқа туманларида ҳам ўқитувчилар орасида ўнлаб касалланиш ҳолатлари қайд этилган бўлиши эҳтимолдан холи эмас. Ҳар ҳолда биргина Жиззах шаҳрида 52 нафар педагогда касаллик аниқланганда, қолган 12 та туман ўқитувчилари орасида COVID-19 юқтириб олганлар умуман йўқлигига ишониш қийин.\nАгар Жиззахнинг бошқа туманларида ҳам Жиззах шаҳридагидек ўқитувчилар орасида коронавирусга чалиниш ҳолатлари кўп аниқланса, вилоят Ўзбекистонда энг кам касаллик аниқланган ҳудуд мақомини йўқотиши мумкин.\n13 сентябрь куни Бухоро вилоят ҳокимлиги биносида вилоят халқ таълими бошқармаси бошлиғи Дилфуза Мустафоева иштирокида брифингда вилоятдаги қатор мактаб ўқитувчилари ва техник ходимлардан коронавирусга олинган тест натижалари эълон қилинди.\nВилоятдаги 28 053 нафар педагог кадрлардан 18 831 нафарининг тест натижаси олиниб, уларнинг 239 нафарида коронавирус аниқланган:\nБухоро шаҳридаги 3259 нафар ходимдан 46 нафарида;\nКогон шаҳрида 666 нафардан 11 нафарида;\nОлот туманида 1237 нафардан 23 нафарида;\nБухоро туманида 1843 нафардан 22 нафарида;\nПешку туманида 855 нафардан 29 нафарида;\nКогон туманидаги 9055 нафардан 9 нафарида;\nШофиркон туманида 828 нафардан 5 нафарида коронавирус инфекциясига топширилган тест натижаси «мусбат» чиққан.\nДилфуза Мустафоева 239 кишида коронавирус аниқланганини айтган бўлса-да, 238 нафари ҳақида маълумот берган.\n«Дарё»га маълум бўлишича, Бухоро вилоятида ўқитувчилардан 4 сентябрдан бошлаб тест олиш бошланган. ССВнинг 3 сентябрь соат 23:30 ҳолатига кўра берган жадвали бўйича Бухорода коронавирус қайд этилганлар сони 1061 нафарни ташкил этаётганди. 13 сентябрь соат 23:30 га келиб эса вилоятда COVID-19 га чалинганлар сони 1083 нафарга етган. Соғлиқни сақлаш вазирлиги 10 кун ичида Бухорода фақат 22 кишини коронавирусга чалинганлар рўйхатига киритган. Вилоят ХТБ эса фақат мактаб ходимлари орасида коронавирус юқтириб олганлар сони бундан 11 баравар кўплигини билдирмоқда.\nБухорода ҳозирга қадар тести натижаси чиққан мактаб ходимларининг 1,26 фоизида коронавирус қайд этилган. Агар бу тенденция давом этса ва 28 минг ходимнинг барчасининг тести натижаси чиқса, вилоятда коронавирус аниқланган мактаб ўқитувчиси ва техник ходимлари сони 350 нафарга етиши мумкин.\nСамарқанд вилоятининг Жомбой, Пайариқ, Ургут ва Нуробод туманларида халқ депутатлари кенгашлари ўтказилди.\n11 сентябрь куни халқ депутатлари Жомбой туман кенгашининг навбатдаги сессиясида депутатларга ахборот берган Жомбой туман халқ таълими бўлими мудири З.Юсупова янги ўқув йилига тайёргарлик доирасида 48 та мактаб жамоасидан 1 934 нафар ўқитувчи тиббий текширувлардан ўтказилгани, текширув натижасида 40 нафар педагогда коронавирус аниқланганини маълум қилди.\nМудира ўша йиғилишда яна 28 та мактаб ўқитувчиларидан олинган тест натижалари кутилаётганини айтганди. Ушбу мактаб ўқитувчилари тести натижаси чиқса, Жомбойда коронавирус қайд этилган ўқитувчилар сони 100 нафар атрофида бўлишини прогноз қилиш мумкин.\nПайариқ туман СЭО маркази томонидан тумандаги умумтаълим мактабларида фаолият юритаётган 1860 нафар педагог-ходим COVID-19 вирусига тест топширган. Туман ҳокимлиги биринчи куни тест топширган 576 нафар педагог-ходимдан 60 нафарида коронавирус аниқланганини 12 сентябрь куни хабар берди. Қолган 1284 нафар ходимнинг тести натижаси ҳақида ҳозиргача ахборот берилмади. Аммо биринчи куниёқ тест топширганларнинг 10 фоиздан ортиғида касаллик аниқлангани ҳисобга олинса, 1860 кишидан 200 га яқинида коронавирус қайд этилиши мумкин.\nУргут туманида 6251 нафар ўқитувчининг 2016 нафари коронавирусга тест топширган ва 4 сентябрь куни 250 нафар ўқитувчидан 37 нафарида вирус аниқланган. Қолган 1766 нафар ўқитувчидан олинган тест намуналари натижаси ҳали тақдим этилмагани айтилмоқда. 4 сентябрнинг ўзида 14,8 фоиз ўқитувчида коронавирус аниқланган бўлса, 6251 нафар ўқитувчининг бари тест топширса, COVID-19’га чалинганлар сони 900 нафардан ошиши ҳам мумкин. Ургутлик депутатлар туман мактабларида 14 сентябрдан анъанавий шаклда ўқишни бошлашни рад этган.\nНурободда эса депутатлар 14 сентябрдан барча мактабларда анъанавий усулда ўқишни бошлашни ёқлаб овоз берган. Тумандаги мактаб ходимларидан 43 нафарида коронавирус қайд этилиши ҳам депутатларни мактабларни очиш фикридан қайтармаган. Zarnews хабарида қанча педагогдан тест олинганига аниқлик киритилмаган.\nСамарқанд шаҳридаги эпидемиологик вазият ҳам Ургутдаги каби жиддийроқ кўринади. Ота-оналарнинг 69,1 фоизи фарзандлари дарсларни онлайн тарзда олишини билдирган. Депутатлар ҳам 21 сентябрдан шаҳардаги фақатгина иккита мактабда, фақатгина бошланғич синфлар учун анъанавий таълим жараёнини бошлашга рухсат берди. Самарқанд шаҳридаги ўқитувчиларнинг коронавирусга топширган тестлари бўйича маълумот келтирилмаган.\nСоғлиқни сақлаш вазирлиги маълумотлари бўйича сентябрь ойида Самарқанд вилоятида коронавирусга чалинганлар сони ҳозиргача 239 нафарга кўпайган. Юқорида таъкидланганидек, Жомбой, Пайариқ, Ургут ва Нуробод туманларининг ўзида камида 180 нафар мактаб ходимида COVID-19 қайд этилган. Вилоятнинг барча туман-шаҳарларидаги бошқа педагог-ходимлари топширган тест натижалари ҳам эълон қилинса, касалланганлар сони бир неча баробарга кўпайиши эҳтимоли жуда катта.\nЮқорида фақат мактаб ходимларида аниқланган коронавирус ҳолатлари Соғлиқни сақлаш вазирлиги эълон қилиб бораётган кунлик ахборотдаги рақамлар билан солиштирилган. Табиийки, кўрсатиб ўтилган кунларда фақат ўқитувчиларда касаллик аниқланиб, бошқа касб эгаларида COVID-19 қайд этилмаган бўлиши эҳтимоли кам. Бундан ташқари, коронавирус аниқланган мактаб ходимлари ҳам — уларнинг аксарияти касалликни белгисиз ва енгил ўтказаётгани таъкидланаётгани ҳисобга олинса — тест топширгунча ёки тест натижаси чиққунча касалликни бошқаларга юқтиришга улгурган бўлиши мумкин.\nСоғлиқни сақлаш вазирлиги вазирлиги масъуллари, коронавирусга қарши курашиш бўйича ҳар турли штаб вакиллари Ўзбекистонда коронавирус билан боғлиқ ҳақиқий рақамлар яширилмаётгани, давлат «бундан манфаатдор эмас»лиги ҳақида мунтазам бонг уради. Аммо биргина мактаб ходимлари мисолида ССВ номидан эълон қилинаётган расмий статистиканинг ҳаққонийлиги шубҳа остида қолмоқда. Бу ҳозирги ҳозирги пандемия шароитида аслида пайдо бўлмаслиги лозим бўлган, зудлик билан олди олиниши керак бўлган шубҳа. Чунки коронавирусга қарши мамлакат миқёсида кўрилаётган ва кўриладиган чораларга ҳам, у ёки бу муҳим чоранинг (ўз вақтида) кўрилмаслигига ҳам айнан шу статистика рақамлари асос бўлади.\nХудди ҳудудлардаги кенгашларнинг депутатлари коронавирусга чалинган ўқитувчилар сонидан келиб чиқиб, ўрта таълим мактабларини ё бугун, ё келаси ҳафта, ё ой охирида очиш ҳақида қарор қабул қилаётганидек. Буёқда эса Президент «ҳақиқий ҳолат бўйича рақамларни яширишга... уриниш жиноий жавобгарликкача бўлган қатъий чораларга олиб келиши мумкин»лигидан огоҳлантирган.\n10:56, 30.08.2021 204859\n07:52, 08.09.2021 159554\n16:47, 13.09.2021 96920\n14:27 Бугун 1114\n14:12 Бугун 2481\n13:58 Бугун 2402\n13:43 Бугун 4826\n12:27, 25.09.2021 66906\n08:02, 26.09.2021 66430\n09:36, 26.09.2021 63165\n19:38, 26.09.2021 60820


Жамият бугун, 14:37 01066\nКореялик ҳамкорлар аниқки, кутубхона шундай сарсонгарчилик ва лоқайдлик қурбонига айланаётганидан бехабар бўлганлар. Акс ҳолда бундай нохолис, адолатсизлик, маънавиятсизлик асосидаги ҳамкорликдан воз кечардилар албатта! Маърифатсизлик дардию моддий дунё муҳаббати олимларни ҳам маҳф этаётган бўлса, кимдан омонлик сўрайлик, кимларга суянайлик.\nХориж 18/07, 16:42\nСиёсат 18/07, 12:36\nЖамият 18/07, 08:58\nЖамият 17/07, 23:01\nРеспублика Гидрометеорология маркази 20 июль куни кутилаётган об-ҳаво маълумотини эълон қилди.\nТошкентда «паспорт столи» дам олиш кунлари ҳам ишлайди\n«Ўзмиллийбанк» хизмат кўрсатиш сифатини яхшилаш учун «сирли мижоз» тадбирларини ўтказади\nНавоийда меҳрибонлик уйи тарбияланувчилари учун «Болалар шаҳарчаси» қурилди\n#Франция - 291


ОАВ: Коннектикутда мактаб ўқувчиси “Ислом давлати”га содиқ бўлишга қасамёд қилди - 22.01.2016, Sputnik Ўзбекистон\nОАВ: Коннектикутда мактаб ўқувчиси “Ислом давлати”га содиқ бўлишга қасамёд қилди\nАмерикада ҳар куни эрталаб мактаб ўқувчилари АҚШ байроғига содиқ қолишга қасамёд қиладилар. Коннектикут штати, Ансония шаҳридаги мактаб ўқувчиси эса АҚШ... 22.01.2016, Sputnik Ўзбекистон\n13:41 22.01.2016 (янгиланди: 13:43 22.01.2016)\nCC BY 2.0 / Dave Hosford / America CubedАҚШ байроғи.\nАмерикада ҳар куни эрталаб мактаб ўқувчилари АҚШ байроғига содиқ қолишга қасамёд қиладилар. Коннектикут штати, Ансония шаҳридаги мактаб ўқувчиси эса АҚШ ўрнига, “ИД”га содиқ бўлишга қасамёд қилди. Бу иш ҳозирда АҚШ Ички ҳавфсизлик вазирлиги томонидан кўриб чиқилмоқда.\nТОШКЕНТ, 22 янв — Sputnik. Коннектикут штати, Ансония шаҳридаги мактаб ўқувчиси АҚШ ўрнига, “Ислом давлати” террорчилик гуруҳига содиқ бўлишга қасамёд қилди, РИА Новости Connecticut Post нашри маълумоти асосида.\nГап америкаликларнинг АҚШ байроғига содиқ қолишга қиладиган қасамёди ҳақида бормоқда. Бу одат ҳозирги кунгача мамлакатдаги кўпгина хусусий мактаб ва боғчаларда сақланиб қолган.\nЛейтенант Андрю Кота берган хабарга кўра, маҳаллий полиция 15 яшар мактаб ўқувчисига ҳеч қандай айблов қўймаган, аммо бу ишни АҚШ Ички ҳавфсизлиги вазирлигига топширган. Исм-шарифи сир тутилаётган айбдор ҳозирча дарслардан четлатилган.\nФуқаролар ҳақ-ҳуқуқи бўйича адвокат Жон Р. Уильямснинг фикрича, бу ҳолатга доир жуда кескин муносабат билдирилган. “Террорчиларнинг мақсади ҳам шу, аслида”, деб таъкидлади у. Адвокатнинг фикрича, бу масалани вазирлик даражасигача олиб чиқиш ўрнига, ўқувчини директор ёнига йўллаб, яхшилаб танбеҳ бериш керак эди, вассалом.


Москвада бўлиб ўтаётган халқаро автокўргазма (ММАС-2016) доирасида КАМАЗ автоконцерни конструкторлари келажакда жамоат транспортлари ўрнини босиши мумкин бўлган муқобил микроавтобусларини намойиш этди, дейилади "Кун" нашрида.\nУмуман, мазкур транспорт воситаси ўзида тўлиқ экотизимни мужассам этган. Микроавтобусларнинг эътиборли жиҳати, улар аввалдан белгиланган йўналишда қатнамаслигидир. Гап шундаки, унинг йўналиши йўловчилар талабидан келиб чиқиб белгиланади.\nХусусан, мижоз мобиль илова орқали ўзи турган жой ва борадиган манзилини киритса, булутли хизмат унинг яқинидаги кишиларни тўплаб, шу ерга микроавтобусни жўнатади. Бундан ташқари, буюртма чоғида, йўловчи Шатлдан қандай тартибда: такси ёки жамоат транспорти сифатида фойдаланмоқчи бўлганига ҳам ойдинлик киритса бас.\nСинов ишлари муваффақиятли якунланса, йирик шаҳарларда шу каби микроавтобуслар тармоқлари барпо этилади.\n13:18 БААда такси хизматининг янги намунаси жорий этилиши мумкин\n23:23 Норвегияда дунёдаги илк сузувчи сув ости туннеллари барпо этилади\n22:33 Porsche компанияси янги «Панамера» силуэтини намойиш этди\n13:44 Хитойда енгил автомобиллар устидан ўта оладиган автобус концепти намойиш этилди\n23:57 Google тўқнашув пайтида пиёдаларни ҳимоялаш учун ёпишқоқ капот яратди


“Депутат кўрсатган қонунини ўзи ўқимаган”. “UzAuto Motors” ва Кушербоев ўртасидаги даҳанаки жанг давом этади | Qalampir.uz\nЖамият\t18 Октябрь 12:26 22330\nХабарингиз бор, ўтган ҳафта “UzAuto Motors” компанияси эҳтиёт қисмлар танқислиги муаммоси юзага келгани учун мижозларига 4-позиция Chevrolet Cobalt’ни автомобиль ўриндиғини иситиш модулисиз таклиф этганди. Бунинг учун харидорларга 1 млн сўм маблағ қайтариб берилиши айтилганди. Орадан кўп ўтмай, компаниянинг асосий танқидчиси – Олий Мажлис Қонунчилик палатаси депутати Расул Кушербоев “UzAuto Motors”ни истеъмолчилар ҳуқуқларини бузишда айблаб чиқди.\n“UzAuto Motors” эса Расул Кушербоевнинг айбловларини жавобсиз қолдирмади. Унда шундай дейилади:\nШу ҳафтада жамоатчилик орасида машҳур депутат “UzAuto Motors” харидорларга муддатидан олдин Chevrolet Cobalt автомобилини ўриндиқ иситгичи модулисиз топшириш ҳақидаги қарорига нисбатан очиқчасига даъво билан чиқди.\nКомпаниянинг харидорлар учун автомобилни олиш муддатини тезлаштириш имконини берувчи таклиф этилган ташаббуси, депутат томонидан кўплаб айбловларга дуч келди. Унинг фикрича, биргина опсиясиз юзлаб Cobalt автомобиллари зарур яримўтказгичлар келгунигача компания омборида қолиши керак.\nДепутатни харидорларнинг фикри қизиқтирмайди. “UzAuto Motors” позицияси харидорларга танлов ҳуқуқини бериш – автомобилни ўриндиқ иситгичи опсиясиз 1 миллион сўм компенсация билан қабул қилиб олиш ёки етишмаётган деталнинг етказилишини кутиш.\nВаҳоланки, тўлиқ комплектацияли автомобилни етказиб бериш муддати ўз кучида қолади.\nЯримўтказгичларнинг танқислиги, ишлаб чиқаришнинг қисқариши, навбатлар – бутун дунё автомобилсозлик саноати кризис даврни бошдан кечирмоқда. “UzAuto Motors” ҳам бундан мустасно эмас.\nЯримўтказгич компонентининг етишмовчилигига тўхталадиган бўлсак – бу юзага келган вазият форс-мажор бандига тўғри келади. Форс-мажор ҳолатлар юзага келганда жарималар кўзда тутилмаган.\nАвтомобилни харид қилиш шартномасида истеъмолчи тўловни тўлиқ қайтариш шарти билан маҳсулот харидидан воз кечиши, алмаштириши ёки комплектасия ўзгаргани учун қайта ҳисоб-китоб қилиши кўрсатилган 2.4 банд бор.\nСўнгги танлов харидорда қолади. Истеъмолчи ҳуқуқи ҳурмат қилинади.\nСўнгра, ҳурматли депутат ўриндиқ иситгичи модулисиз бериладиган автомобилни “брак” деб атади.\nҚўшимча опсиянинг йўқлиги яроқсиз ҳисобланмайди. Ушбу қонунда “брак” (яроқсиз) сўзининг ўзи умуман йўқ.\nХалқ сайлаган депутат “брак” (яроқсиз) сўзи билан маҳсулотдаги етишмовчиликни назарда тутган кўринади.\n"Истеъмолчилар ҳуқуқларини ҳимоя қилиш тўғрисида"ги қонуннинг 19-моддасига биноан – маҳсулотдаги етишмовчилик – бу маҳсулотни тўлиқ мақсадли ишлатилишидаги камчиликдир.\nЯъни, ҳурматли депутат, ўриндиқ иситгичисиз автомобилдан фойдаланиб бўлмайдими? Бундан кўриниб турибдики, депутат кўрсатган қонунини ўзи ўқимаган.\nНотўғри талқин, ўзбошимчалик билан хулоса чиқариш, фуқароларни чалғитиш “UzAuto Motors” экспертларида халқ депутати ўз мамлакатининг қонунчилигини билишига жиддий шубҳа уйғотди.\nШундай қилиб, бирор бир депутат норматив ҳужжатларни ўзича талқин қилиб, ихтиёрий равишда ёки беихтиёрий ўз аҳолисини норозиликка чақиришга қанчалик ҳақли?”\n06 Декабрь 13:01 80444\n05 Декабрь 18:58 33811


22 十月 2021 08:59\nNUR-SULTAN. Kazinform - Қозоғистон «Толибон» билан музокаралар олиб бораётган бўлса -да (Қозоғистон ва бошқа кўплаб мамлакатларда тақиқланган), лекин бу мамлакатда унинг фаолиятига қўйилган тақиқни бекор қилмайди. Бу фикрни Президент Aдминистрацияси раҳбарининг биринчи ўринбосари Даурен Aбаев «Очиқ мулоқот-2» интервьюсида билдирди, деб хабар беради Kazinform мухбири.\n«Толибон» билан музокара (Қозоғистон ва бошқа кўплаб мамлакатларда тақиқланган) - бетарафликдан кўра анча оқилона қадам. У ерда бўлиши мумкин бўлган гуманитар фалокат энди Aфғонистоннинг ички муаммоси эмас. Бир томондан, биз «Толибон»га террорчи ташкилот сифатида тақиқни олиб ташлай олмаймиз. Тақиқламаслик эса фуқароларимизга ушбу ташкилот тамойилларига амал қилишига имкон беради. Сиз бугун бу асоссиз эканлигига қўшилишингиз мумкин. «Толибон» бошидаги вазият сиёсат мураккаб ва зиддиятли иш эканлигини кўрсатади «, - деди Даурен Aбаев.\n«Фақат бугун, Ташқи ишлар вазири ўз баёнотида «Толибон»нинг « террорчилик ташкилоти» тамғасини фақат халқаро ҳамжамиятнинг бир овоздан қабул қилинган қарори билан олиб ташлаш мумкинлигини айтди. Aлбатта, биринчи навбатда, БМТ резолюцияси бўлиши керак.\nБизгина «Толибон» билан музокара олиб бораётган йўқмиз. Дунёнинг йирик давлатлари ва минтақадаги бошқа давлатлар ҳам шундай қилмоқда. Ҳозирда, дастлабки босқичда, «Толибон»ни халқаро муносабатлар ва мажбуриятларга жалб қилиш муҳим. Фақат шу йўл билан иккита нарсага эришиш мумкин. Биринчиси, мамлакат ҳудудидан бошқа давлатлар зарарига фойдаланишнинг олдини олиш. Иккинчиси - назорат режимини юмшатиш. Aфғонистоннинг яккаланиши ҳеч кимга яхши эмас. Aксинча, бу янада радикаллашувга йўл очади «, - деди Президент Aдминистрацияси раҳбарининг биринчи ўринбосари